Brus ONLINE - Da li se u Brusu radi prema planovima ili "pod palicom predsednika opštine"?\nDa li se u Brusu radi prema planovima ili "pod palicom predsednika opštine"?\nGrađani koji su pažljivo pratili medijske nastupe lokalne vlasti u Brusu mogli su više puta čuti izjavu da se ovde radi "pod palicom predsednika opštine Brus". Pitanje je ko to radi "pod palicom"? Zar ne bi trebalo da svi rade svoj posao prema dužnostima, obavezama i po planovima u cilju razvoja opštine Brus?\nVećini građana u Brusu ovakva izjava možda i nije čudna, da se radi "pod palicom", i da lokalna vlast sve manje spominje planove po kojima se radi.\nUstvari planovi se spominju ali samo kada treba da se dorade, izmene i ponovo izrade. E sada da li je to "pod palicom predsednika opštine Brus" ili iz nekog drugog razloga pitanje je više odbornike u SO Brus koji su najviša vlast na lokalu jer oni biraju sve ostale lokalne funkcionere.\nVećina strategija u cilju razvoja opštine Brus koje su donete u prethodnom periodu trebalo bi da se ponovo izrade jer su one smernice prosperiteta a ne neke "palica". Planovi koji su donošeni često su menjani i dorađivani pa čak i ponovna izrađivani u relativno kratkom roku. Ovakva praksa lokalnih političara može dovesti samo do toga da opština Brus uopšte nema značajnijih investitora i da stagnira u svom razvoju.\nVećina građana zna da razvoja opštine Brus neće biti dok se radi "pod palicom predsednika opštine Brus" i pojedinačnim željama ali mudro ćute izgleda čekajući da počne izgradnja "Bruske banje" ili davno obećane Gondole u Brzeću, a kada će to biti kao da nema veze.\nMožda će mladi školovani ljudi da se aktiviraju i pokrenu inicijativu da se radi prema izrađenim planovima, ili izraditi nove, i što pre preći sa reči na dela kako bi opština Brus počela da se razvija u pravom pravcu, za dobrobit svih građana, a ne samo onih koji rade "pod palicom predsednika opštine Brus".


Zajednica Opština Crne Gore » Blog Archive » Zajednica opština učestvovala na Konferenciji lokalnih samouprava Zapadnog Balkana\nZajednica opština učestvovala na Konferenciji lokalnih samouprava Zapadnog Balkana\nPrva „Konferencija lokalnih samouprava Zapadnog Balkana“ održana je 9.i 10. juna 2016. godine, u Herceg Novom, u organizaciji Management Systems Certification iz Beograda, a pod pokroviteljstvom Opštine Herceg Novi.\nKonferencija je okupila oko 50 učesnika iz Crne Gore, Srbije, Bosne i Hercegovine i Republike Srpske, predstavnike Zajednice opština Crne Gore, Stalne konferencije gradova i opština Srbije, te lokalnih samouprava iz zemalja regiona i predstavnike akademske zajednice i eksperata.\nKonferenciju je otvorila Nataša Aćimović, Predsjednica Opštine Herceg Novi koja je naglasila da razmjenom iskustava o primjerima dobre prakse, poboljšanjem legislative, unapređenjem kodeksa poslovanja, kao i dobrom komunikacijom sa građanima, nevladinim organizacijama i privredom, lokalna samouprava može znatno skratiti put do ostvarenja postavljenih strateških ciljeva.\nGeneralni sekretar Zajednice opština Refik Bojadžić, predstavio je specifičnosti crnogorskih opština i aktivnosti koje Zajednice opština preduzima na unapređenju zakonodavnog okvira kojim se uređuje sistem loklane samouprave, kako bi se obezbijedili adekvatni uslovi za brži ekonomski, društveni i demokratski razvoj lokalnih zajednica. Istakao je da sistem lokalne samouprave u Crnoj Gori karakteriše jednostepenost i monotipska organizacija u kojoj sve jedinice lokalne samouprave imaju iste nadležnosti i odgovornosti bez obzira na značajne razlike između opština po veličini, broju stanovnika, ekonomskoj razvijenosti, fiskalnom i kadrovskom potencijalu i da imaju u osnovi istu strukturu organa i službi.\nPrednosti ovakve organizacije su što je prilagođena načelu jednakosti građana i što daje veće šanse za razoj manje razvijenih jedinica lokalne samouprave, a time i regiona, dok su nedostaci ovakvog sistema što zanemaruje faktičke razlike i disproporcije između potreba i problema malih ruralnih opština i većih urbanih opština i gradova. Da bi se eleminisali ovi nedostaci, Strategijom reforme javne uprave za period 2016-2020 predviđeno je uspostavljanje blagog politipskog sistema koji će uvažiti postojeće razlike i obezbijediti efikasnije vršenje poslova i pružanje usluga građanima i privredi. Važan mehanizam koji može biti dio rješenja ovog problema je i jača saradnja među opštinama, čemu će se posvetiti veća pažnja u narednom periodu.\nNaglasio je takođe da će, zbog finansijskih poteškoća sa kojima se suočava najveći dio opština u Crnoj Gori, poseban izazov za opštine u narednom periodu biti obezbjeđenje sredstava za predfinansiranje projekata koji se finansiraju iz EU fondova. U tom pravcu, istakao je važnost Inicijative koju je Zajednica opština podnijela Vladi Crne Gore za formiranje rivolving fonda iz kojeg bi se opštinama pod povoljnim uslovima obezbijedila sredstva u vidu kratkoročne pozajmice za predfinansiranje projekta, čime bi se osnažili apsorpcioni kapaciteti opština za korišćenje sredstava EU fondova, a što je od suštinskog značaja za proces pristupanja Crne Gore Evropskoj Uniji.\nUkazao je i na činjenicu da u sistemu organizacije javne uprave CG ne postoji ministarstvo koje se neposredno bavi specifičnim problemima i potrebama lokalnih samouprava, što je objektivna potreba i razlog zbog kojeg je Zajednica opština Vladi podnijela Inicijativu za formiranje Ministarstva za državnu upravu i lokalnu samoupravu, koje će se posvećeno baviti specifičnim pitanjima lokalne samouprave. „To je uslov da napravimo brži napredak u reformi sistema lokalne samouprave i unaprijedimo rad opština i javnih službi čiji su osnivač opštine“ – zaključio je Generalni sekretar.\nĐorđe Staničić, Generalni sekretar Stalne konferencije gradova i opština Srbije, istakao je da su skupovi predstavnika lokalnih samouprava neophodni i korisni za razmjenu iskustava, jačanje saradnje i realizaciju zajedničkih projekata. Upoznao je učesnike konferencije sa određenim problemima prisutni u sistemu lokalne samouprave u Srbiji i aktivnostima koje se preduzimaju na njihovom prelazilaženju.\nUčesnici konferencije su razmjenjivali iskustva na teme od posebnog značaja za lokalnu samoupravu iz oblasti životne sredine, energetske efiaksnosti, te ekonomskog i društvenog razvoja.\nCrnogorske opštine su učesnicima Konferencije predstavile dobre prakse iz više oblasti, i to: Opština Herceg Novi u oblasti očuvanja životne sredine koju je predstavila Jovanka Matković; Opština Berane „Primjena obračunske osnove u vođenju budžetskog računovodstava“, koju je predstavio Svetomir Aković; praksu privlačenja stranih investicija Opštine Tvat predstavio je Petar Vujović, dok je praksu u oblasti unapređenja prava manjina kroz uvođenje RE asistenta u nastavi, predstavila je Jovanka Laličić; praksu Glavnog grada Podgorica „Uvođenje sistema 48 za efikasniju komunikaciju sa građanima“ predstavio je Vojislav Nedović.\nDobre prakse učesnicima su predstavili i predstavnici opština iz zemalja regiona: Pećinici, Čapljina i Novi Pazar, dok su eminentni profesori i eksperti podijelili svoja iskustava i znanja sa učesnicima Konferencije iz oblasti: Integrativnog razvoja lokalnih samouprava korišćenjem pretpristupnih fondova EU; Standardizacije i optimizacije procesa planiranja u lokalnoj samoupravi; Održivosti infrastrukturnih sistema u lokalnim samoupravama i Energetska efikasnost i uloga lokalnih samouprava.\nKonferencija je bila dobra prilika da predstavnici lokalnih samouprava razmjene iskustava i dobre prakse, ali i odgovore na probleme sa kojima se susrijeću u radu, kao i da uspostave nova partnerstva za buduću saradnju.


Ruski Su-27 presreo američki avion - 29.01.2016, Sputnik Srbija\nRuski Su-27 presreo američki avion\nAmerički izviđački avion RC-135U, koji se nalazio 25. januara u međunarodnom vazdušnom prostoru presreo je ruski lovac Su-27 naletevši na njega, saopštio je... 29.01.2016, Sputnik Srbija\nU ovoj vesti se šunjaju iznad Crnog mora, a u nekoj prethodnoj koju sam čitao se šunjaju po Persijskom zalivu... Hoće li se stvoriti neka svetska koalicija pa da se malo šunja vazduhom i vodom oko Amerike!?\nOvo mi para uši "...ruski avion presreo američki izviđački avion iznad Crnog Mora...". Gde je Amerika, a gde Rusija, šta američki izviđački avion radi na obalama Rusije? NATO je opravdanje za sve, oni mogu da lete, plove, rone, voze..., gde im se ćefne, i sad neko ih presreće i plaši ih, ma nije u redu.\n08:15 29.01.2016 (Osveženo: 16:33 28.04.2016)\nAmerički izviđački avion RC-135U, koji se nalazio 25. januara u međunarodnom vazdušnom prostoru presreo je ruski lovac Su-27 naletevši na njega, saopštio je zvanični predstavnik vojnog resora SAD potpukovnik Mišel Baldanza.\nSAD: Obuzdavanje ruske agresije glavni prioritet\n27 Januar 2016, 10:12\n„Američki RC-135U 25. januara 2016. godine, dok je izvodio let regularnom trasom u međunarodnom vazdušnom prostoru iznad Crnog mora, presreo je ruski Su-27 u nebezbednom i neprofesionalnom maniru. Razjašnjavamo detalje ovog konkretnog incidenta“, saopštio je predstavnik Ministarstva odbrane SAD.\nSa svoje strane portal „Vašington fri bikon“, pozivajući se na vojnog zvaničnika tvrdi da se Su-27 približio američkom avionu na rastojanju od 20 funti (malo više od 6 metara). Neko vreme su leteli jedan pored drugog, a zatim je ruski avion napravio oštar zaokret u stranu.\nRuski i američki vojnici sproveli su juče u video-konferenciji još jednu rundu pregovora o bezbednosti letova na nebu iznad Sirije. Nakon toga, Pentagon je objavio saopštenje za medije, ali o navodnom incidentu iznad Crnog mora u njemu nije bilo reči.\n29 Januar 2016, 14:392\n29 Januar 2016, 11:231


FHP: Oslobađajuća presuda za ratne zločine imaće negativne posledice\nKonferencija FHP / Foto: FoNet/Medija centar\nOslobađajuća presuda za zločine počinjene u selu Skočiću, za vreme rata u BiH, imaće negativan uticaj na predstojeća ili tekuća suđenja za ratne zločine, ocenjeno je juče na konferenciji Fonda za humanitarno pravo (FHP).\nU saopštenju FHP-a navodi se i da su na taj način drastično pooštreni kriterijumi za dokazivanje krivičnog dela saizvršilaštva i da se pred Tužilaštvo za ratne zločine (TRZ) stavljaju gotovo nemogući uslovi koje mora ispuniti prilikom procesuiranja kompleksnih slučajeva ratnih zločina. “Prva prvostepena presuda u ovom predmetu bila je osuđujuća, koju je Apelacioni sud (u Beogradu) ukinuo. Nova presuda doneta je 2015, kada su optuženi oslobođeni, a Apelacioni sud je (ove godine) potvrdio oslobađajuću presudu”, istakla je koordinatorka pravnog tima FHP-a Ivana Žanić, prenosi N1. Ona je, ipak, pohvalila stav Apelacionog suda koji je potvrdio presudu optuženima za nečovečno postupanje, narušavanja telesnog integriteta, seksualnog ponižavanja i silovanja tri zaštićene svedokinje. Kao najvažnije probleme u postupku za masovno ubistvo i uništenje džamije u Skočiću, Žanićeva je ocenila to što se na taj način drastično menja način dokazivanja saizvršilaštva, zbog spornih tumačenja otežavajućih ili olakšavajućih okolnosti i zbog kreiranja nejedinstvene kaznene politike. “Za troje osuđenih, kao olakšavajuće okolnosti su uvažene porodične prilike, ali iako je za jednog optuženog kao otežavajuća okolnost uzeto da je ranije osuđivan za razbojništvo, frapantno je da za istog optuženog nije uvaženo da je već osuđen za ratni zločin u Bijeljini, što je sudu bilo nevidljivo ili nevažno”, rekla je punomoćnica u tom slučaju Marina Kljaić. Ona je dodala da se u svim prethodnim presudama za saizvršilaštvo u ratnim zločinima, kao što su slučajevi Sjeverin, Lički Osik ili Beli Manastir, taj zločin tumačio na osnovu saglasnosti i podele uloga, kao i da su pre zločina u Skočiću “Simini četnici” već imali tri “seksualne robinje”, što dodatno dokazuje da je Skočić bio “matrica (ponašanja) i da je ova jedinica delovala kompaktno i na bazi podele uloga”.\nIvana Žanić je istakla i da navedeni problemi nisu jedini, da postupci za ratne zločine traju neopravdano dugo, da se ne podižu protiv visokorangiranih oficira, da je prethodne godine TRZ podigao četiri optužnice i da je ove godine taj broj još manji. “TRZ je 2017. podigao četiri optužnice, ove godine dve, a u tom periodu je doneta samo jedna nova presuda za ratne zločine. Statistika je jasna, a sve navodi na zaključak da ova suđenja nisu više prioritet”, navela je Žanić. Jedini preživeli Zijo Ribić kaže da ne može da veruje da oni koji su mu ubili oca, majku i šest sestara nisu zbog toga kažnjeni.\nBez Deklaracije o REKOM-u na Samitu u LondonuDržavnoj "Štampariji Borba" omogućeno da preuzme "Novosti"


Za novog načelnika Sektora unutrašnje kontrole i pomoćnika ministra policije imenovan je Dejan Kovačević, dosadašnji direktor gradskog javnog preduzeća Beograd vode.\nKovačević je u statusu vršioca dužnosti i izabran je odlukom Vlade Srbije na period od šest meseci.\nDosadašnji v.d. načelnika Svetozar Radić je razrešen ove funkcije.\nKovačević je 19 godina radio kao policajac pre nego što je prošle godine postavljen na mesto direktora Beograd voda.\nU policijskoj karijeri je radio u Policijskoj upravi Prokuplje u oblasti privrednog kriminala, a od 2009. godine je prešao u Službu za borbu protiv organizovanog kriminala (SBPOK) gde je bio šef jedinice za finansijske istrage za jug Srbije.\nIpak, Kovačevićeva bliskost sa Aleksandrom Vulinom, novim ministrom policije, postala je vidljiva 2014. godine kada je postavljen za pomoćnika direktora Inspektorata za rad u Ministarstvu za rad, zapošljavanje, boračka i socijalna pitanja, čiji je ministar tada bio Vulin.\nKovačević je na tom mestu ostao do 2017, kada se u činu pukovnika policije vratio u Upravu kriminalističke policije MUP Srbije. Tu je radio dok nije izabran za direktora javnog gradskog preduzeća za vode.\naleksandar vulin/beograd vode/kovacevic/policija


Korištenjem sadržaja na Web stranicama Autoprevoza, vi pristajete na određene uslove i pravila koja su definisana u okviru ovog dokumenta. Pošto se pravila i uslovi korištenja redovno prilagođavaju odgovarajućim normama i regulativama, smatramo da su korisnici u svakom trenutku upoznati sa tim pravilima i da su ih u cijelosti razumjeli i prihvatili.\nNi jedan dio ove stranice ne smije se koristiti u nezakonite svrhe, tj. ne smije se upotrebljavati u kontekstu koji sadrži djela označena kao kriminal, prestup ili radnje koje su u suprotnosti sa važećim zakonskim normama i pravilima ponašanja. Posebno je zabranjeno objavljivati ili na drugi način prenositi sadržaje koji mogu nanijeti štetu Autoprevozu, kao i drugim osobama ili pravnim licima.\nSadržaji na ovim stranicama namijenjeni su isključivo za promotivne i informativne svrhe Autoprevoza. Korisnici ovih sadržaja obavezuju se da će te sadržaje koristiti u skladu sa važećim zakonima i propisima Republike Srpske i Bosne i Hercegovine, te da ih neće objavljivati ili distribuirati u bilo kom obliku bez znanja i odobrenja vlasnika materijala - Autoprevoza. Autoprevoz pri tome ima pravo da, bez prethodne najave ili obavještenja, promjeni sadržaje na ovoj stranici, prema procjeni svojih službi.\nAutoprevoz ne snosi nikakvu odgovornost niti posljedice koje mogu nastati po korisnika usljed korištenja sadržaja objavljenih na ovoj stranici.\nAutoprevoz polaže autorska prava na sve materijale koji su na ovom mjestu objavljeni (tekstualni sadržaj, fotografije, slike, audio i video materijal...). Neovlašteno korištenje bilo kojeg od njih podložno je Zakonu o zaštiti autorskih prava i smatraće se kažnjivim djelom.\nAutoprevoz može u bilo kom trenutku i bez prethodne najave promijeniti ove Uslove korištenja, a smatra se da je korisnik upoznat sa ovim pravilima u svakom trenutku korištenja sadržaja ove stranice.


Tomislav Nikolić na sastanku sa Ban Ki Munom\nPredsednik Srbije Tomislav Nikolić je prilikom susreta sa generalnim sekretarom UN Ban Ki Munom u ponedeljak rekao da će Beograd tražiti da razgovori sa Prištinom budu vođeni uz prisustvo predstavnika UN. Koliko je taj zahtev realan i koliko je nov? Beograd je i do sada uporno pokušavao da sačuva prisustvo UN na Kosovu kao garanta Rezolucije 1244 na koju se Srbija poziva ne priznajući nezavisnost Kosova, kaže dosadašnji šef pregovaračkog tima Srbije Borko Stefanović. Nikolićev zahtev nije nov.\n"Mi smo uvek tražili da se UN uključi. Mislim da je to bio naš kontinuirani zahtev, UN je napočetku na to gledao blagonaklono, međutim, kada su trebali da pošalju nekoga da sedi na pregovorima, oni to nisu učinili. Oni su tada govorili da nemaju čoveka u Briselu, ali u suštini mislim da su oni bili pod jednim drugim pritiskom i da je ta ideja zbog toga umrla, jer oni nisu bili spremni da se konfrontiraju sa zapadnim državama zbog dijaloga. Ja mislim da je dobro, i mi to podržavamo, da se uvek traži prisustvo UN, jer se time čuva Rezolucija 1244 i čuva se život UNMIK-u, ali nisam siguran da će to biti uspešno", kazao je Stefanović.\nNa pitanje da li se računa na pomoć i uticaj novog predsedavajućeg Generalne skupštine UN, Vuka Jeremića, Stefanović odgovara:\n„To su spekulacije. Prisustvo UN pregovorima je pre svega dogovor generalnog sekretara i njegovog tima sa EU i SAD, mislim da je to potpuno jasno“.\nDušan Janjić iz Foruma za etničke odnose ne veruje da će Beograd uspeti da uvuče UN u pregovarački proces o Kosovu.\n„Ako je mislio da u politički dijalog uključi UN, to je teško, to je nemoguća misija jer su se same UN povukle, s obzirom na to da su se velike sile u Savetu bezbednosti podelile oko tog pitanja. Postoji jedan momenat u kome UN odnosno Savet bezbednosti mora da se uključi, a to je ako se kroz politički dijalog napravi neki napredak koji bi omogućio neku novu rezoluciju. E, onda to mora da ide na Svet bezbednosti“, precizira Dušan Janjić.\nVidljive i manje vidljive promene u diplomatiji\nMislim da je to logičan zahtev, jer Beograd nije zadovoljan učinkom EU, a posebno posrednika Roberta Kupera kaže profesor Predrag Simić, bivši ambasador u Parizu.\n„Koliko je to realno, to je teško odrediti, ali mislim da se u Beogradu poseta generalnog sekretara UN regionu i izjave koje je dao uoči i tokom te posete, čitaju kao nastojanje UN da se na ovom prostoru njihova uloga poveća. Čini mi se da Beograd „igra na tu kartu“ smatrajući da ta želja da se poveća uloga UN koja je u svetu, a naročito na Kosovu potpuno marginalizovana sasvim korespondira sa željom Beograda da se ti odnosi bolje uravnoteže i da obe strane imaju ravnopravnu startnu poziciju nego što je to bilo moguće u okvirima diplomatskih inicijativa EU“, ocenjuje Simić.\nNa pitanje šta očekuje, kakav odgovor iz UN, Simić kaže da misli da će se tome suprotstaviti SAD, Velika Britanija i Francuska, dok će Kina i Rusija biti izrazito za taj predlog jer to odgovara njihovom interesu da se UN aktivnije jave u kriznim područjima. Da li je to signal da će se spoljna politika Srbije još više oslanjati na Moskvu i Peking?\n„Između ostalog, mislim da bi se i to moglo zaključiti. To je i predizborna kampanja jedne partije pokazala, mislim i da kompozicija Vlade i izbor novog ministra diplomatije ukazuje da će u spoljnoj politici Srbije biti dosta vidljivih i manje vidljivih promena,“ kaže profesor Simić.\nJelko Kacin, izvestilac Evropskog parlamenta za Srbiju smatra da Beograd nema razloga da bude nezadovoljan posredovanjem Brisela, pogotovo ako iza ovog zahteva za uključivanjem predstavnika UN u pregovarački proces stoji sumnja u objektivnost EU.\n„Ne vidim neku posebnu svrhu, jer su svi UN optuživali da su premalo efikasne, pa su se zato tražila rešenja na evropskom kontinentu. EU je što se tiče Kosova neutralna, jer pet zemalja nije priznalo nezavisnost Kosova i taj argument jednostavno ne stoji“, navodi Kacin.\nPodsetimo, Ban Ki Mun nije komentarisao ovaj stav Beograda.\n"Ključno je da obe strane nastave da beleže napredak u dijalogu. Ovaj region očajnički treba pomirenje. Pomirenje podrazumeva priznavanje drugih i spremnost na kompromis. To je moja poruka za obe strane", rekao je Ban Ki Mun u Beogradu.\nPoseta generalnog sekretara UN Ban Ki Muna regionu\nCrveno-crna hunta nema plan za Kosovo


REVOLUCIJA U FUDBALU: FIFA napravila Mundijal za klubove, veliki novac je u igri!\nHome/ Fudbal/REVOLUCIJA U FUDBALU: FIFA napravila Mundijal za klubove, veliki novac je u igri!\nsportske.net May 15, 2018\nNOVO PRAVILO UEFA: Zvezda protiv kluba sa Balkana u drgom kolu kvalifikacija za LŠ!?\nVELIKA TRAGEDIJA: Ubio se fudbalski reprezentativac!\nČELSI DAO ZELENO SVETLO: ON TRENIRA sa Partizanom!?\nNEVEROVATAN ŠOK: Crveno – belima se ODUZIMA titula!?\nBOLJE NIJE MOGLO: Srbiji NIKAD LAKŠI posao ako PROĐE grupu!?\nKAKVA DOMINACIJA: Zvezdina deca pregazila bivšu Jugoslaviju!


Vlada: Poslovna zajednica ne želi raspuštanje skupštine do usvajanja budžeta\nPremijer Kosova Avdulah Hoti je na virtuelnom sastanku informisao poslovnu zajednicu o novim kovid merama koje će stupiti na snagu sutra, 23. decembra.\nKako je saopšteno iz Vlade Kosova, poslovna zajednica se složila i pružila podršku novim kovid merama na Kosovu, ali je insistirala na tome da se bez usvajanja budžeta za narednu godinu ne raspušta Skupština.\n“Hoti i predstavnici poslovne zajednice složili su se da je budžet preduslov za stvaranje novog paketa i sprovođenje mera za ekonomski oporavak, odnosno podršku preduzećima pogođenim pandemijom kovid-19”, navodi se u saopštenju.\nOn je kazao da je u stalnoj komunikaciji sa parlamentarnim grupama i da se u potpunosti zalaže da trenutni sastav Skupštine odobri budžet za narednu godinu, kao i neke međunarodne sporazume vezane za budžet.\n19.09.2021 ’’Novaku ću preneti da mu je lepa domovina’’ (383)\n19.09.2021 Petković: Priština u ponedeljak počinje da skida srpske tablice (107)


SportDC - Vesti - Premijer liga - Mladost cilja vrh\nUtorak, 11.08.2020 12:37\n31.08.2018 Tekst i foto:Slobodan Dakić\nMRKONJIĆ GRAD-Košarkaši Mladosti iz Mrkonjić Grada već sedam dana pripremaju se za naradnu sezonu.Kompletan ciklus priprema odvija se u sportskoj dvorani „Arena Komarcijalna banke“, a trenar Goran Sladojević sa svojim pomoćnicima nametnuo je paklne ritam priprema.\n-Počeli smo priprema na vrijeme i svak treutak koristimo da se dobro pripremimo.Kompletran je igrački kadar i narednom periodu radićemo na uigravanju ekipe.Sedmicu ranije s radom su počeli mladi, pespektiovni košarkaši iz našeg juniorskog pogona iz okolnih klubova- kaže Sladojević.\nSportski direktor kluba Miladin Rmuš, kaže da je igrački kadar pretrpio znatne izmjene.Naime, u Mladost su iz Vršca stigli plejmajker Kočo Jovović i bek Stefan Mitrović.\n-Ekipu je pojačo i Miloš Marković koji je prošle sezone igrapo za Bošnjak.Gojko Suđum iz Radnika, mladi košarakaš iz Zvornika Srđan Gavrić, te centar Dušan Stanković iz OKK Beograda.Iz prošlogodišnjeg sastava tu su kapiten Đorđe Aleksić, Vladimir Aleksić, Srđan Milanović, Dušan Jotić i Sretan Kljajić.U pripreme su uključeni naši mladi košarkaši Jovičić, Marković, Tomić, Gavrić, Protić..., kaže Rmuš.\nPredsjednik kluba Krstan Tomić, ističe da je uprava Mladosti učinile značajne napore da se ekipa kompletira i da pripreme počnu na vrijeme.\n-Pred nama je izazovna sezona.Naše ambicije su plasman u sami vrh BH košarke.Mislim da imamo kvalitetan tim.Naravno neće lako biti jer su se sve ekipe znatno pojačale za ovogodišnji šampionat- ističe Tomić.\nMrkonjićani će prvu provjeru imati već u ponedjeljak 3.septembra kada u Mrkonjić Gradu gostuje ekipa Slobode iz Užica.\n-U goste nam dolazi odličan sastav Slobode, a dolazak je najavio i njihov sportski direktor Ratko Rašo Radovanović, legenda jugoslo venske i srpske košarke.U srijedu 5.septembra dolazi nam ABA ligaš Igokea, a dva dana kasnije igramo uzvratni meč u Laktašima.Dogovoren je da se tradicionalnog turnira u našem gradu „Da se ne zaboravi“ odraži 28. I 29.septembra- kaže Rmuš.\nDvije Slobode miroljubive\nSloboda uči na sopstvenim greškama


Bliskost sa vlastima - recept za bogaćenje u Srbiji\nBliskost sa vlastima – recept za bogaćenje u Srbiji\nEmisije Autor:TV Nova S11. feb. 202121:17\nJavna tajna je da se uspesi mnogih poslovnih ljudi u Srbiji vezuju za ličnu bliskost sa vladajućom strankom ili rodbinskim vezama sa najvišim funkcionerima. Sa urušenim institucijama koje malo ili nimalo ne rade svoj posao, teško je poverovati u priče o slobodnoj konkurenciji i najboljim ponudama na otvorenim tenderima na kojima poslove dobijaju ili se jedine javljaju firme iz poznatog i predvidivog kruga bliskog vlastima. Nikola Jovanović je istraživao o tome kako je politički uspeh SNS za mnoge njima bliske ljude značio i ekspresno bogaćenje u poslovima s državom.\nAutor: Nikola Jovanović/Njuzmax Adria\nKum predsednika Srbije Nikola Petrović kupio je avio-kompaniju od kontroverznog biznismena Stanka Subotića, otkrio je KRIK. Kum Aleksandra Vučića je kompaniju, koja poseduje avion vredan više od pola miliona evra, kupio jeftino, sudeći po ugovoru za svega 100.000 evra. To je poslednja slika u mozaiku uskog kruga ljudi koji su se, od dolaska Srpske napredne stranke na vlast, obogatili na poslovima o kojima su izveštavali istraživački novinari. Na njihove konkretne dokaze da su ljudi bliski vlasti kršili zakone nisu reagovale institucije.\n„Istraživački novinari nisu samo izveštavali o samim činovima korupcije. Izveštavaju i o tome kako sve su te institucije koje bi trebalo da drže taj process pod kontrolom stavljene zapravo pod kontrolu vladajuće stranke, a zatim i onesposobljeni ili su jednostavno prestale da rade svoj posao.Videli smo kako se sistematski ubacuju partijski ljudi tamo gde bi trebalo da budu apsolutno neutralni i kako se ubacuju ljudi koji zaista nisu kompetentni za te poslove, jer nisu tamo ubačeni da rade nego su ubačeni da ne rade“, kaže Branko Čečen iz CINS-a.\nPrimera ima mnogo. Od brata Ane Brnabić koji je firmi Aseko, za koju je radio, omogućio poslove sa državnim preduzećima u iznosima od oko 40 miliona evra, preko brata sadašnje ministarke za rad i socijalna pitanja Darije Kisić Tepavčević – firme povezane sa njim dobile su poslove vredne 26 miliona evra, do pomenutog Petrovića koji je poslovao u oblasti malih hidoroelektrana, a da je pre bio direktor Elektromreža Srbije. Uspešni biznismen po tim parametrima je i sadašnji predsednik Fudbalskog saveza Srbije Slaviša Kokeza koji je posle 2012. bio vlasnik „Eurosalona“, vlasnik je firme „Senior tim“ koja je povezivana sa firmom Prointer i poslovanjem u prodaji IT opreme i firmama poput WinWin. I osiguravajuća firma „Globos“, koja je od februara 2020. u vlasništvu funkcionera SNS Ostoje Mijailovića, beleži vrtoglavi rast u prodaji polisa obaveznog osiguranja automobila.\n„Potpuno jasno da je čitav sistem oslobođen za bogaćenje, prvo samo neke grupe ljudi, ali znate kako toj grupi ljudi treba pet saradnika svakom, a onda svakom od tih pet saradnika treba još pet saradnika i tako se korupcija proširi na čitavo društvo“, kaže Branko Čečeniz CINS-a.\nSadašnje stanje moglo bi da se nazove jednom vrstom kleptokratije, gde javnom imovinom raspolaže jako uzak krug ljudi povezan sa državnim vrhom kao svojom privatnom imovinom, navodi Aleksandar Đorđević, novinar BIRN-a\n„Niko ne može da zabrani bratu Ane Brnabić ili mužu bivše ministarke Nele Kuburović, pa ni kumu Aleksandra Vučića Nikoli Petroviću da se bave svojim poslovima ili da dobijaju državne poslove. Prosto takav zakon ne postoji, koji bi njima to zabranio. Ali problem nastaje zato što na tim tenderima, na kojima oni pobeđuju, uglavnom se niko sem njih ne javlja ili je konkurencija prividna, to jest fingirana. Na taj način, pre svega, dobijamo jako loše usluge i isporučuje se po pravilu nekvalitetna roba i to po mnogo skupljoj ceni od one tržišne „, objašnjava Đorđević.\nSagovornik Newsmax Adria navodi da se sve više primenjuju direktna ugovaranja za najbitnije i najveće poslove.\n„Treba naglasiti i podsetiti ljude da je suspendovan Zakon o javnim nabavkama, a uredbom vlade podaci o nabavkama medicinske opreme su proglašeni za tajne. Govorimo o devet i po milijardi dinara koliko je iz budžeta Republike Srbije prebačeno na račun RFZO. To je skoro osamdeset miliona evra koje se troše pod velom tajnosti“, kaže Aleksandar Đorđević iz BIRN-a.\nSrbija je prošle godine, prema podacima Transparentnost Srbija bila na 94. mestu po percepciji korupcije i konstantno pada sve niže. Advokat Ivan Ninić koji je nekada bio u Savetu za borbu protiv koruucpije kaže da je snaga te mreže privilegovanih, kako je naziva, u pristupu informacijama o velikim infrastrukturnim projektima koje će država sprovoditi.\n„Oni su svi zajedno lišeni svih barijera, dakle carinskih, administrativnih, oni jednostavno ne čekaju ispred nijednog šaltera njima je ceo sistem na usluzi. Oni sve dozvole dobijaju, funkcionišu kao jedan kartel. Dakle, tu nema ozbiljnog privrednog i zdravog privrednog poslovanja. Ono što su ranije u državi bili direktori Ineksa, Progresa, Geneksa, to su danas braća i kumovi, ali ne u funkciji države, ne u funkciji toliko partije koliko opet u funkciji jednog malog, uskog kruga ljudi. Oni samo trebaju da imaju u vidu, i ne smeju to da zaborave, onoga koji im je to omogućio i mogu upasti u problem samo ako zaborave ličnost koja im je takvu moć dopustila“, rekao je advokat Ivan Ninić.\nSagovornici „Pregleda dana“ ističu da institucije ne mogu ovome adekvatno da se odupru zato što upravo braća i kumovi utiču na rad institucija i na samo postavljenje i nameštenje određenih lica u tim institucijama.\n„Dakle institucije su u njihovoj funkciji, zakoni su u njihovoj funkciji, podzakonski akti su u njihovoj funkciji, tu mislim pre svega na logistiku, službe bezbednosti rade za njih, tužilaštvo, policija…Dakle, ceo sistem je podređen njima i radi za njih“, rekao je Ninić.\nPrema mišljenju Branka Čečena, moraće da se formira nekakav repsresivni aparat, ima takvih primera odličnih u Holandiji gde postoji biro koji se bavi isključivo državnim organima i njihovim pripadnicima, „baš zato što bi neko morao da bude i iznad kadije, a ne da kadija i sudi i tuži, i sudi sam sebi i tuži sam sebe“.\nSrpska napredna stranka je prilikom dolaska na vlast najavljivala da novac iz javnih nabavki neće teći u džepove privilegovanih.\nOsam godina kasnije imamo novu biznis elitu čiji poslovni uspesi uglavnom proističu iz povlašćenog poslovanja sa državom i raspolaganja novcem građana.\nAleksandar ĐorđevićbogatstvoBranko ČečenIvan NinićNikola PetrovićSNSVLAST


Ostaje li kakanjska pijaca na istoj lokaciji, ili će se tražiti nova? – Kakanj-X\nOstaje li kakanjska pijaca na istoj lokaciji, ili će se tražiti nova?\nNa 5 jul, 2019 667\nArhiv / Kakanj-X.com\nNakon što je Javno preduzeće „Vodokom“ Kakanj obavijestilo građane da u subotu 6. jula neće biti organiziran rad robne pijace koja je do sada bila smještena na prostoru Centrotransovog autoparka u neposrednoj blizini Stare jame, jer je „Centrotrans“ otkazao ugovor o zakupu ovog prostora, pokrenute su aktivnosti na rješavanju ovog problema.\nNa nedavno održanoj sjednici, Općinsko vijeće Kakanj je ovlastilo načelnika Općine Kakanj da pokrene inicijativu-prijedlog zamjene nekretnina koje Općina Kakanj ima u suvlasništvu Autobuske stanice Kakanj (18/43) za nekretnine i zemljište zvano “Autopark” koje se nalazi kod pogona Stara jama.\nU tom smislu načelnik Općine Kakanj Aldin Šljivo se u zvaničnoj pisanoj formi obratio pomenutom inicijativom prema “Centrotransu”.\nKošarkaši Kaknja dočekuju ekipu iz Donjeg Vakufa\nSuljo sa svojim motociklim ore i freza ali i peče ćevape, teletinu, kuha kafu\nMuškarac koji je nađen mrtav kod Stare Pazove ubijen na jeziv način\nUpozorenje ambasadora SAD-a građanima Bosne i Hercegovine\nPrije nego što se ubio ispred Narodne skupštine, Vlastimir počinio…\nPrev\tNext 1 of 5.523


Udruženje NOVA ŽENA i inkluzija Romkinja u fudbal\nUtorak, 22. februar 2022. 10:32\nU konkurenciji za UEFA grassroots nagradu u kategoriji najuspješnija društvena inicijativa ove godine se nalazi Udruženje „NOVA ŽENA“ sa inicijativom inkluzije Romkinja u fudbal.\nUdruženje „NOVA ŽENA“ osnovano je u oktobru 2014. godine sa ciljem unaprjeđenja položaja žena u ruralnim sredinama kroz ekonomsko osnaživanje žena i kroz uključivanje mladih djevojaka i djevojčica u sportske aktivnosti i društveni život zajednice. Na taj način je u projektnim aktivnostima kulturno-sportskog i povremeno ekološkog karaktera u radu ove organizacije učestvovalo oko 120 djevojaka/djevojčica. Fudbalski tim NOVA ŽENA prvi put je formiran kroz aktivnosti globalne antidiskriminacijske kampanje „Football people“ u oktobru 2016. godine (Fare network).\nPredsjednica ovog udruženja Daliborka Nikolić o radu i aktivnostima ove nevladine, nestranačke i neprofitne organizacije kaže:\n„Mi se ne takmičimo u fudbalskim ligama već kroz fudbal gradimo rodnu, socijalnu i etničku jednakost u društvu zbog čega se članicama tima ne naplaćuju članarine, a svake godine kroz projekte i donacije im se obezbjeđuje besplatna sportska oprema. U našem timu su djevojčice iz ranjivih kategorija društva. Nastupamo na festivalima i turnirima, organizujemo radionice i druge tematske događaje koji u fokusu imaju ljudska prava, gender pitanja i inkluziju ranjivih kategorija, te na taj način mlade djevojke učimo toleranciji, antidiskriminaciji i međuetničkim dijalogu.”\nDaliborka Nikolić ističe da je uključivanje Romkinja u fudbal jedna od najbitnijih aktivnosti udruženja:\n„Najznačajnije što smo do sada uradili po pitanju inkluzije ranjivih kategorija u ženski fudbal je uključivanje Romkinja u naš tim. Obuhvatili smo opštine Vogošću i Ilijaš, a u tome su nas do sada podržali UNDP, OSCE, UNFPA, UNICEF, Delegacija EU u BiH, Fare Network, Mediterranean Women’s Fund i druge međunarodne organizacije, fondacije, mreže i misije koje uviđaju značaj našeg rada i snažno ohrabruju nastojanja da se u malim zajednicama izgradi društvena kohezija. Inkluzija Romkinje u fudbal naš je najveći izazov do sada jer su one najranjivija socijalna kategorija i kao takve one žive na marginama društvenog života zajednice. Do sada smo u fudbal uključili 12 djevojaka Romkinja, i koliko god da ih je teško uključiti u ovakve aktivnosti još teže ih je zadržati, te sada u timu imamo 4 djevojke Romkinje sa područja ove dvije opštine. Međutim, fudbal je oduvijek spajao ljude i taj njegov potencijal mi ćemo u potpunosti iskoristiti kako bismo napravili pozitivne promjene u društvu i uspostavili dobre sportske prakse koje želimo da slijede i druge sportske organizacije”.\nO planovima za budućnosti Nikolić kaže:\n„Ove godine mi krećemo i sa inkluzijom djevojaka sa intelektualnim poteškoćama. Ova ciljna skupina će imati manje naporne treninge, ali zajedno sa drugim članicama našeg tima NOVA ŽENA u kojem je sada 26 djevojaka/djevojčica.”\nOsim redovitih treninga i povremenih utakmica, nastupa na turnirima i festivalima, organizacija „NOVA ŽENA“ od prošle godine počela je i sa programima psihosocijalne podrške za svoje članice s obzirom na to da skoro sve pripadaju ranjivoj kategoriji stanovništva na koje se pandemija Covid-19 posebno negativno odrazila. Nikolić ističe da je uključivanje psihologa u rad sa ranjivim kategorijama neophodno i hitno, te da je to za mentalno zdravlje i well-being jednako važno kao i tjelesna aktivnost.\n„NOVA ŽENA“ predstavlja reprezentativan primjer grassroots organizacije sa jasno izdefinisanom strategijom razvoja žena i ženskog fudbala u malim sredinama.


NACIONALNI SAVETI IMAĆE PREDSTAVNIKE U RADNIM TELIMA ZA POPIS U SRBIJI - Minority News\nRepublički zavod za statistiku je prihvatio predlog Bošnjačkog nacionalnog vijeća (BNV) da nacionalni saveti aktivno i na svim nivoima učestvuju u radu tela koja organizuju popis stanovništva u Srbiji, koji bi trebalo da bude sproveden u oktobru, rekli su u petak, 19. marta za Radio Slobodna Evropa (RSE), iz BNV-a.\nKako su naveli u pisanom odgovoru, početkom februara, predsednica Bošnjačkog nacionalnog vijeća, dr Jasmina Curić, je sa saradnicima imala sastanak sa rukovodstvom Republičkog zavod za statistiku, koji je zadužen za popis stanovništva.\n„Prisutni su se dogovorili da će se nacionalna vijeća uključiti i pomoći Republičkom zavodu za statistiku u prevođenju materijala za popis na jezicima nacionalnih manjina i pružiti podršku medijskoj kampanji za popis, te će u tom cilju biti sinhronizovane aktivnosti između Zavoda i nacionalnih vijeća“, kažu u Bošnjačkom nacionalnom vijeću.\nPredsednica BNV-a je tom prilikom u ime Koordinacije nacionalnih saveta iznela zahtev da nacionalni saveti aktivno učestvuju u radu tela koja organizuju popis i to na svim nivoima, od republičkog preko pokrajinskog pa do gradskog i opštinskog.\n„Zahtjev je odobren i BNV i ostala nacionalna vijeća će imati svoje predstavnike u republičkim radnim tijelima zaduženim za popis. BNV je već imenovalo svog predstavnika“, navode u BNV.\nNakon sastanka i nakon usaglašavanja sa ostalim nacionalnim savetima u Srbiji dogovoreno je da predstavnici nacionalnih saveta budu uključeni u rad opštinskih popisnih komisija u opštinama i gradovima gde žive nacionalne manjine.\nKako navode u Bošnjačkom nacionalnom vijeću, Republički zavod za statistiku će se takođe uključiti u aktivnosti i kampanje nacionalnih saveta u vezi sa popisom stanovništva kao što su tribine, skupovi i medijske kampanje.\nU BNV kažu da se uveliko pripremaju za predstojeći popis stanovništva, a svoju kampanju za izjašnjavanje započeće u maju.\n„Popis je za Bošnjake u cijelom regionu jako značajan. Pored osnovnog pitanja ‘Koliko nas je?’, popisom se obezbjeđuje odgovor na pitanje ‘Ko smo?’, u smislu nacionalne pripadnosti i svih drugih obilježja svakog pojedinca kao i odgovor na pitanje ‘Gdje i kako živimo?’“, kažu u BNV.\nRedovni popis stanovništva u Srbiji trebalo je da bude održan u aprilu, ali je zbog svetske zdravstvene krize pomeren za oktobar 2021.\nPoslednji popis u Srbiji sproveden je 2011. godine. Tada je registrovano oko 7.2 miliona stanovnika. Tom prilikom se više od 145.000 ljudi izjasnilo da pripada bošnjačkoj zajednici.\nAlbanska zajednica u Srbiji je 2011. odbila da učestvuje u izjašnjavanju s obrazloženjem da su prethodna dva popisa stanovništva bila montirana i da se na njima stalno umanjivao broj Albanaca u Srbiji.\nNa bojkot popisa 2011. godine pozvao je i Muamer Zukorlić, tadašnji muftija Islamske zajednice u Srbiji, jedne od dve islamske zajednice koje postoje u Srbiji. Zukorlić je tada naveo da su obrasci štampani na srpskom jeziku i ćirilici i da su permanentno na proteklim popisima falsifikovani rezultati popisa da bi se eliminisao uticaj Bošnjaka.\nU Bošnjačkom nacionalnom vijeću kažu da popis stanovništva vide kao instrument kojim je moguće doći do poboljšanja statusa i položaja Bošnjaka u Srbiji, te napominju da se BNV „uvijek protivilo i protiviće se kampanjama koje štete bošnjačkom narodu Sandžaka“.\n„Bojkot popisa u Sandžaku, na svu sreću, nije postigao namjeravane rezultate, ali je djelimično oslabio položaj Bošnjaka u Sandžaku. Važno je znati da je popis stanovništva izuzetno važna statistička alatka koju koristi država i važan parametar planiranja razvoja jedne zajednice u oblastima infrastrukture, zdravstva, obrazovanja, privrede i dr, što sve utiče na raspodjelu javnih prihoda odnosno budžetskih sredstava i na kraju zadire i odražava se na lični standard i kvalitet života svakog pojedinca“, kažu u BNV-u.\nU Republičkom zavodu za statistiku su ranije za RSE rekli da sarađuju sa Koordinacijom nacionalnih saveta nacionalnih manjina kako bi se definisala sve nedoumice vezane za sprovođenje popisa.\nKategorije:\tBošnjačka zajednica, Izdvajamo, Sedam dana, Uncategorized\nPaunović: U 46 lokalnih samouprava obezbeđeno je celokupno obrazovanje na jezicima nacionalnih manjina


Somalijci iz Minnesote osudjuju Al Shabab\nAmerikanci somalijskog porijekla iz Minnesote izrazili su juče javno bijes i frustraciju nakon, istina nepotvrdjenih, izvještaja da su i neki iz njihove lokalne zajednice možda bili umiješani u nedavni napad na trgovački centar u Keniji, u kojem je poginulo najmanje 67 osoba.Regrutiranje mladih Amerikanaca od strane somalijskog al-Shababa, već dugo je jedna od velikih briga lokalne somalijske zajednice.\nKa Joog, organizacija mladih Amerikanaca somalijskog porijekla, sazvala je u Minneapolisu konferenciju za novinare - da bi javno osudili terorističku organizaciju al-Shabaab zbog napada na trgovački centar u Nairobiju i ubijanje nedužnih civila.\nNavodi iz izvještaja da su neki od napadača bili iz Minnesote još nisu potvrdjeni, ali je poznata činjenica da je od 2007. godine izmedju 20 i 40 Somalijaca rodom, a Amerikanaca po državljanstvu, pristupilo al-Shababu u Somaliji, te da su neki tamo i poginuli, kako navode američke vlasti.\nLider organizacije Ka Joog, Mohamed Farah, naglašava da ogromna većina Somalijaca u Minnesoti i širom svijeta - ne podržava terorizam.On dodaje:\nSvaka zajednica ima ono što zovemo "trulim jabukama“. Ali, znate, mi moramo osigurati da se ne ukalja slika divnih Somalijaca koji žive svuda širom planete.\nAbdirizak Bihi, direktor Somalijskog Centra u Minneapolisu, kaže da je njegov nećak, Burhan Hassan, regrutovan od strane al-Shababa, u jednoj lokalnoj džamiji, 2008. godine.\nBio je mlad, radikaliziran, isprali su mu mozak, i onda su mu pomogli i da pobjegne i pridruži se al-Shababu.\nTa organizacija cilja na ranjive Somalijce, koji se u Americi osjećaju marginalizirani, kaže Bihi. I kad se taj dječak pridružio teroristima, njegova je porodica upozorila vlasti na opasnost koju predstavlja al-Shabab.\nUzdrmali smo al-Shabab time što smo ustali protiv njih i organizovali ostale porodice i nastavili upozoravati i američku vladu i medjunarodnu zajednicu da nas je i ovdje slijedio taj veliki problem.\nOd tada, kaže on, uglavnom su uspješna njihova nastojanja u kontra-terorističkom regrutovanju mladih u tom kraju. Ali, nažalost, bilo je prekasno za spas Bihijevog nećaka, koji je poginuo u Somaliji, 2009.


Vesti online / Scena / Šoubiznis / Bivša mis Argentine umrla posle operacije\nBivša mis Argentine Solanž Manjano (38) umrla je u Buenos Ajresu posle operacije kojom je pokušala da zategne stražnjicu.\nPokojna Solanž Manjano\nManjanova je bila supermodel i majka osmogodišnjih blizanaca.\nOna je dovezena u bolnicu kolima hitne pomoći zbog problema sa disanjem posle “kozmetičke operacije“.\nBez obzira na vrhunsku negu koja joj je pružena, Solanž Manjano je, posle tri dana provedena u bolnici u kritičnom stanju na intezivnoj nezi, umrla jer joj je “bila blokirana plućna arterija“.\nNjen bliski prijatelj i modni dizajner Roberto Pijaca je rekao da je Solanž postal opsednuta izgledom jer se njena uspešna karijera modela približila kraju... A opsesija je dovela do smrti.\n"Solanž je bila žena koja je imala sve. Živela je život boginje i svi su joj zavideli... A sada je mrtva jer je želela čvrstiju stražnjicu", u neverici je rekao Pijaca.


Dodik: Davutoglu iz Banje Luke poslao neoosmanske poruke - Direktno.ba\nHome » Dodik: Davutoglu iz Banje Luke poslao neoosmanske poruke\nPredsjednik Republike Srpske Milorad Dodik tvrdi da je premijer Turske Ahmet Davutoglu jučer, tokom govora na otvaranju banjalučke džamije Ferhadije, „poslao neoosmanske poruke“.\n– Jučer smo imali priliku da vidimo da premijer turske Vlade u ostavci, nije oklijevao da pošalje neoosmanske poruke, da uputi poruke koje idu nesumnjivo u pravcu toga da nama Srbima kaže da Turska ne odustaje od miješanja u unutrašnje stvari u BiH, da smatra da je to njihovo prirodno pravo – rekao je Dodik u izjavi novinarima u Kozarskoj Dubici.\nTo je, kaže, jasna poruka svima u RS da moraju jačati svoje institucije.\nDodik kaže da on jučer, na otvaranju obnovljene Ferhat-pašine džamije u Banjoj Luci nije održao govor, jer je odbijen zahtjev da na ceremoniji bude postavljena i zastava RS.\nTvrdi da je zastava trebala da bude “jer se sve i odvijalo na prostoru RS-a”.\nDodik i predsjednik Srbije Tomislav Nikolić su, nakon komemoracije u Spomen-području Donja Gradina, u Kozarskoj Dubici održali zajedničku konferenciju za novinare, na kojoj su ponovili poruke iz Donje Gradine i osvrnuli se na međunarodne odnose RS i Srbije te istakli važnost očuvanja mira na ovim prostorima.\nZa Dodika je važno i da se Srbi „drže zajedno, bez obzira na najavljene proteste opozicije 14.maja u Banjoj Luci, a prisustvo opozicionara na komemoraciji u Donjoj Gradini vidi kao znak da su i oni svjesni važnosti očuvanja srpskog identiteta.\nNikolić je rekao da, kada je riječ o najavljenim protestima opozicije u RS-u, ne želi da se miješa, ali da je neophodno očuvati jedinstvo srpskog naroda s obje strane Drine.\nPoručio je i da BiH želi svako dobro, ali da isto to želi i RS-u.


Nabavka kojom se "bavi cela vlada"\nDatum kreiranja: ponedeljak, 15 jun 2015\nMinistar zdravlja izjavio je da se "problemom nabavke aparata za zračenje bavi cela vlada, jer je pacijenata sve više, imamo razgovore svaki dan i činimo sve kako bi to rešili do kraja godine".\nhttp://goo.gl/kDZXS4 U istom intervjuu, on je govorio o nekoliko različitih načina rešavanja problema - "da je u toku procedura sa Svetskom bankom oko tendera za nabavku", da "razgovaramo sa Amerikancima ... da napravimo jedan vid javno - privatnog partnerstva", da ga je "sramota zbog toga što se dešava sa tenderom u Sremskoj Kamenici, koji je šest puta oboren", i da se razmišlja o saradnji sa novootvorenim privatnim zdravstvenim centrom u Banjaluci.\nNa stranu to što nije jasno zašto bi se ovim nabavkama osim ministara zdravlja i finansija bavio bilo ko od članova Vlade, ovde zaista nije jasno šta je tačno problem. Na primer, ako tender "pada šest puta", onda ili ljudi koji ga sprovode ne znaju posao ili je zakon nesprovodiv. U svakom slučaju, ostaje pitanje zašto bi sa novim tenderom (po zajmu Svetske banke) bilo drugačije. JPP, kao i plaćanje pacijentima lečenja u privatnim ustanovama takođe jesu opcija. Pošto predstoji izmena Zakona o javnim nabavkama, ovo može biti prilika da se otvori pitanje razloga za sprovođenje hitnih nabavki, ali i odgovornosti za loše sprovođenje postupaka. U svakom slučaju, bilo bi loše da se promene razvijaju u pravcu postavljanja prepreka za zaštitu prava, kako bi se prikrila nesposobnost naručioca da definišu svoje potrebe i postave nediskriminatorne uslove i kriterijume.\nInače, bilo bi mnogo lakše sagledati koja je opcija najispravnija (javna nabavka, JPP ili plaćanja lečenja u privatnim ustanovama) kada bi prava pacijenata iz zdravstvenog osiguranja bila jasnije utvrđena - kada bi pacijent imao pravo na uslugu u određenom roku o trošku Fonda, kako god da se ona pruži.


“Čujemo ih u snovima, u svojim sećanjima, to su dani najtragičniji u našoj istoriji, dani za koje bismo želeli da se nikada više ne ponove našem narodu, ali ne samo našem narodu nego nigde u ovome svetu. To su zvuci pakla, zvuci mržnje koji izlaze iz dubine čovekova bića, koje razaraju, koje predaju smrti i najtužnijim sećanjima”, rekao je patrijarh Irinej.\nTokom svog obraćanja patrijarh je, verovatno u ulozi duhovnog oca Srpske napredne stranke, oštro kritikovao proteste protiv diktature Aleksandra Vučića i optužio građane koji ga ne podržavaju da pomažu neprijateljima.\nOvaj skandalozni govor patrijarha je na društvenim mrežama naišao na oštru osudu. Da podsetimo SPC je iz državnog budžeta nedavno dobila MILION EVRA.


ASS saopštenjem podseća da je počela gradnja atletske dvorane (FOTO) - Vesti, Ostali sportovi, Top News\nHotSport»Vesti, Ostali sportovi, Top News»ASS saopštenjem podseća da je počela gradnja atletske dvorane (FOTO)\nASS saopštenjem podseća da je počela gradnja atletske dvorane (FOTO)\n| 2014-02-03T14:27:30+01:00\t3. feb 2014. 14:27|1 komentar\nJuče je na mitingu u Moskvi u disciplini 400m nastupio naš reprezentativac Emir Bekrić (bronzani na Svetskom prvenstvu u Moskvi, šampion i rekorder Mediteranskih igara i zlatni na Evropskom prvenstvu za mlađe senire na 400m prepone) gde je zbog tehničke greške diskvalifikovan.\nAtletski savez Srbije se ovom prilikom obraća javnosti zbog izjave Emira nakon jučerašnje trke u kojoj on apeluje: „Molim Vas dajte nam dvoranu“. Savez i Ministarstvo omladine i sporta podržavaju inicijativu našeg atletičara, jer dvorana je svakako nešto što našim atletičarima nedostaje i bez čega se jako teško stvaraju vrhunski rezultati. Ministarstvo omladine i sporta, Ministarstvo odbrane i Atletski savez Srbije su nakon niz inicijativa i zajedničkih aktivnosti 26. januara 2013. godine zvanično počeli sa izgradnjom prve atletske dvorane za koju je MOS izdvojio novčana sredstva, MO je dalo zemljište i potrebnu infrastrukturu, a ASS je finansirao projekat.\nUpravo dolaskom Vanje Udovičića na mesto ministra sporta pokrenuta je sa mrtve tačke izgradnja atletske dvorane i ministar je na tome svakodnevno angažovan od prvog dana. MOS je za te namere u 2014. godini ukupno izdvojio oko 2,1 milion evra. Nakon jedne godine pri završetku je prva faza gradnje u kojoj je izgrađena podloga za stazu, čelična konstrukcija, tribine, deo pratećih struktura i prostorija i sada je u pripremi proces javnih nabavki za završetak dvorane. Ono što je najbitnije je da je MOS već izdvojio sredstava i obezbedio budžet za završetak atletske dvorane, a sigurni smo da će Ministarstvo odbrane uložiti maksimalne napore da se što pre izgradnja završi, jer ne postoji niti jedna prepreka za realizaciju.\nKoristimo priliku da naglasimo da je Atletski savez Srbije uz Ministarstvo omladine i sporta, Olimpijski komitet Srbije, sponzore i donatore obezbedio najbolje uslove za pripreme najboljih naših atletičara i trenera u inostranstvu, osebno u toku zimske sezone, kada nemaju gde da treniraju. Atletski savez Srbije je rad da medijima u svakom trenutku omogući da prate izvođenje radova.\nSrdačno, Slobodan Branković Generalni sekretar\nTAGOVI: Atletski savez Srbije, Emir Bekrić, Slobodan Branković\nSena 14.02.2014. at 23:03- Odgovori\t (0)\t (0)\nI Veliko Hvala Dragoslavu Visnjicu, novinaru Sportskog Zurnala, koji je ovaj projekat gurao duze od 30 godina!


Gošće N1: Pravilnik REM-a poništava dobiti dijaloga, rezultat je - ništa (VIDEO)\nGošće Novog Dana Snježana Milivojević, profesorka Fakulteta političkih nauka i novinarka Gordana Suša, bivša članica REM-a, slažu se u ocenama da međustranački dijalog vlasti i opozicije nije dao rezultate, a da poboljšanja izbornih uslova neće biti. One ukazuju da se u slučaju izbora članova Saveta REM-a se procedura mora poštovati, za šta je potrebno više od tri meseca. Za pravilnik REM-a o izveštavanju tokom kampanje kažu da poništava sve dobiti dijaloga, a privatne emitere pušta da i dalje rade šta hoće.\nGovoreći o tome šta je rezultat međustranačkog dijaloga, profesorka Fakulteta političkih nauka odgovara – ništa i objašnjava da se na početku nije ni znalo šta je njegov cilj, pa ga je sada teško i oceniti.\nGovoreći o izboru članova Saveta REM-a u formatu tri pus dva, ona podseća da su pregovori trajali sedam meseci, a da sada za sve nedelje treba da se proces obavi.\nGordana Suša ističe da se procedura pri izboru REM-a mora ispoštovati i dodaje da u redovnoj formi to znači skori tri i po meseca.\n„Imate predložene kandidate, plus dva. Ne znamo ko će da da ostavku. Oliveri Zekić ističe mandat u junu, a jedan član je nelegalno izabran zato što je Odbor Skupštine poništio izbor dva člana koji su predstavljali nevladin sektor i na to mesto je izabran profesor FDU Goran Peković. Licemerno je da tri godine parlament nema vremena da se bavi tom temom, a sada odjednom će sve to da uradi“, navodi Suša.\nOna upozorava da će ljudima koji budu izabrani biti potrebno vreme da „uđu u štos“ i dodaje da je sigurna da će biti „teledirigovani“.\n„Ovaj sastav REM-a je dokazao da je produžena ruka vlasti“, kaže Suša.\nKada je u pitanju pravilnik o izveštavanju tokom predizborne kampanje, a koji je REM doneo, Suša ističe da pravilnik ne može da bude jači od zakona, tako da se javnom servisu daju obaveze, a privatni emiteri puštaju da rade šta žele.\nSnježana Milivojević ističe da su mediji ključni za formiranje izborne volje, a da građani svoje političke stavove grade na osnovu informativnog programa, a ne formalnog političkog predstavljanja kandidata, koje prema rečima Suše, mora da postoji na javnom servisu.\n„Vi možete tri dana pred izbore da donesete pravilnik u kome ćete na kašičicu svakome da date jednako vreme, u kome ćete svakom da date da ima reklamne spotove i u kome ćete u Dnevniku dubokim oranjem nastaviti da trujete javnost i uništavate svaku mogućnost da se ikada smislena alternativa na izborima izabere“, rekla je Milivojević.\nProfesorka FPN ukazuje da je pravilnik REM-a napisan nemarno, da su delovi prepisani iz nekih tuđih dokumenata, što pokazuje i deo koji spominje elektrorsku skupštinu, telo koje u Srbiji ne postoji.\nPrema njenom mišljenju, pravilnk je sastavljen tako da se izvrgne ili izbegne svaka praksa koja bi dala dobar rezultat, a pre svega da se spreči onemogućivanje funkcionerske kampanje.\n„Pravilnik parališe sve dobiti koje smo postigli u razgovorima o funkcionerskoj kampanji. U članu koji se na to odnosi, koji sprečava prikrivenu kampanju, kaže se da mediji mogu da izveštavaju o radu funkckoneru i da to nije isticanje vidljivosti. Tri stavke ispod toga se kaže da funkconer ili učesnik u izborima u vanizbornim programima ne sme da se pojavi u zabavnom, dečjem, igranom programu. To zunači da ako se pojavi film u kojem igra Sergej Trifunović, a on bude učesnik izbora, to je nedozvoljena kampanja jer on radi kao glumac, ali kada predsednik ili premijerka rade svoj posao to nije kampanja“, objašnjava Milivojević.\nOna dodaje da pravilnik izoluje javni servis, a s druge strane dopušta da privatne televizije budu instrumenti za političke obračune vlasti.\n„Ključni predizborni program je informativni program. Gledaoci svoju ideju o tome donose iz slike sveta koji vide svake večeri u vestima“, zaključuje Milivojević.\nGordana Suša REM Snježana Milivojević\n← Gajić: Nema dokaza protiv Obradovića, može da bude i svedok u istrazi o Krušiku\nČudesni putevi finansiranja medija: Sedam čuda na sedam medijskih konkursa →


Srbija prešla iz slabašnog parlamentarizma u predsednički sistem u kome nema ograničenja za šefa državeSrbija prešla iz slabašnog parlamentarizma u predsednički sistem u kome nema ograničenja za šefa države\nU vreme vladavine Slobodana Miloševića sva vlast je bila u njegovim rukama. Čak, iako je po ustavu tadašnja savezna država – SRJ – bila uređena tako da glavnu reč ima predsednik Savezne vlade a predsednik savezne države ceremonijalnu, Milošević je kao predsednik Srbije bio glavni – i u izvršnoj vlasti i u ceremonijama. Kako je postao savezni predsednik, funkcija republičkog predsednika postala je beznačajna. Da se Milošević preselo na mesto predsednika mesne zajednice, verovatno bi centar državne vlasti bio na tom nivou... Drugi ljudi koji su dominirali srpskom političkom scenom posle Miloševića (Đinđić, Koštunica, Tadić, Nikolić) nisu imali takvu snagu.\nSve do Aleksandra Vučića.\nIstina, Vučić je u ovoj poziciji apsolutne dominacije nad svim institucijama možda i ne sasvim svojom voljom – možda je tu i usled činjenice da kod nas ljudi na pozicijama vole da se dodvoravaju i žive u svetlu odobrenja „šefa“. Jer je poznato da od najnižih nivoa stranačke politike pa do najviših državnih funkcija, stranački činovnici vole da citiraju svoje lidere i da u njihovim rečima i „vizijama“ veličaju sebe i svoje postupke i traže opravdanje.\nU parlamentarnim sistemima kakav je srpski, kada su predsednik države sa jedne i predsednik vlade (odnosno sama vlada i njena parlamentarna većina) sa druge strane iz različitih stranaka, to se naziva kohabitacija. Tako nešto je postojalo u vreme kada je Koštunica bio predsednik države (SRJ ali defakto Srbije, jer Srbija nije imala predsdnika dok je Crna Gora već podobro napustila savezne institucije) a Đinđić (kasnije Zoran Živković) predsednik vlade. Još očitija kohabitacija bila je između Koštunice kao predsednika vlade i Tadića kao predsednika države jer su imali oštriju suprotstavljenost po pitanju Kosova i daljih EU integracija. Tada smo bili svedoci čestih sporova i sukoba na relaciji Nemanjina – Andrićev venac. Međutim, teorija ocenjuje da je kohabitacija – pod uslovom da su obe strane relativno razumne – dobra za zemlju jer daje određeni balans i kontratežu u vlasti.\nDo promene ovog stanja dolazi 2008. kada DS sa SPS-om formira vladu, sa Ivicom Dačićem kao premijerom. Usled specifičnog položaja SPS-a u to vreme – želje da se „operu“ pred narodom i svetom i pokažu kao proervopski ljudi – nije bilo previše nesuglasica sa predsendikom države, Tadićem i njegovom „Evropa nema alternativu“ politikom (kojoj se Koštunica suprotstavljao). Funkcija predsednika vlade tada pada u potpunu anonimnost izborom Mirka Cvetkovića, čoveka koji je možda bio najslabiji predsednik vlade Srbije u post peto-oktobarskoj Srbiji jer nije imao apsolutno bilo kakvo političko uporište u zemlji.\nStvari se menjaju 2012. kada u maju Tomislav Nikolić, tada kao kandidat novoformirane Sprske napredne stranke, pobeđuje Borisa Tadića na predsedničkim izborima. Istovremeno sa predsedničkim održani su i parlamentarni izbori i novoformirana SNS je tada dobila više mandata u Skupštini nego koalicija oko DS.\nUz poruku „izdigli smo se iz pepela“, lider SPS Ivica Dačić juna 2012. tako formira vladu sa SNS i postaje njen prvi predsednik. Ovde se nije radilo o kohabitaciji jer, iako su i predsendik države i predsednik vlade bili iz razlićitih stranaka, činjenica je da su obe stranke formirale vladu i da su tesno sarađivale. Štaviše, činjenica da je SNS tada u uzletu – da su pobedili na predsedničkim izborima i imaju najveći broj poslanika u Skupštini (mada ne i dovoljno da sami formiraju većinu) - uslovljava stvaranje mnogo stabilnijeg odnosa na relaciji predsednik vlade – predsednik države, pogotovo što su obe strane (i bivši radikali i reformisani socijalisti) tada željni da svima pokažu svoje evropsko i demokratsko lice. Istovremeno, DS tada ulazi u rasulo od koga se ni do danas nije oporavila, a Srbija ulazi u fazu u kojoj nema ikakve organizovane ili jake opozicije.\nSNS se u periodu kada su fomirali prvu vladu, od 2012. do 2014. godine, ponašao sa više obzira prema SPS-u jer su tada „reformisani radikalI“ prolazili isti put kao i socijalisti 2008. godine – pranje imidža u očima domaće i svetske javnosti. Za razliku od Tomislava Nikolića koji se uglavnom pridržavao svoje više ceremonijalne uloge i nije se mešao u pitanja izvršne politike (a nije ni mogao, jer je sve uzde preuzeo Vučić, navodno, po dogovoru između dvojice, stvar se menja sa njegovim naslednikom i Srbija polako od parlamentarnog postaje zemlja sa defakto predsedničkim sistemom, u kome predsednk ima glavnu reč.\nKako je bivši sekretar SRS postao predsednik vlade aprila 2014. a potom i predsednik Srbije maja 2017. godine, jasno je da u Srbiji postoji jedinstvo i zakonodavne i izvršne vlasti i to pod palicom jednog čoveka: Aleksandra Vučića.\nJoš od 2012. (kada je postao potpredsednik vlade i ministar odbrane), pa naglašenije od 2014. (kada je postao predsednik vlade; setimo se, recimo, kada je ućutkivao članove vlade na sednici kada je nekome zazvonio telefon) a pogotovo od 2017. kada je postao predsednik Srbije – Vučić je pod svojim autoritetom, u dobroj meri izgrađenom na očito veroma promišljenom načinu na koji se predstavlja u javnosti, preuzeo apsolutno svu vlast: danas imamo premijera koji (poput Cvetkovića) nema nikakvo političko ili drugo utemeljenje u javnosti, te tako ne postoji ozbiljno pitanje u zemlji koje ne može da se reši bez ili mimo volje Vučića. Imamo parlament u kome nema ozbiljne diskusije. Imamo ministre koji rade u senci i strahu od predsednika i njegovih medija.\nI iz teorijskog ugla gledano – više nema kohezije već imamo jedinstva zakonodavne i izvršne vlasti, a jedina kritika i kontrola tom sistemu je onaj koji je na njenom čelu!\nDa se sada nalazimo u predsedničkom, a ne parlamentarnom sistemu ukazuje i činjenica da predsednik države na sebe preuzima obaveze i nadležnosti koje mu Ustavom ne pripadaju a to nije dobro za institucije koje – ionako slabe, neefikasne i bez poverenja u javnosti – dodatno blede pod dominacijom autoriteta jednog čoveka.\nPrema onome što najviši pravni akt kaže, nadležnosti predsednika Srbije jasno su definisane i, ukoliko bi ih se aktuečlni predsednik pridržavao, mogao bi i da se naspava (što tvrdi da nikako ne uspeva da radi od brojnih obaveza i brida) a i da ima vremena da se posvećeno bavi onim što mu je po Ustavu i Zakonu o predsedniku zaista posao.\nNajvišim pravnim aktom Srbije - Ustavom, kojim je podela vlasti jasno definisana, nigde nije predviđeno da predsednik Republike na sebe preuzme dužnosti predsednika Vlade Srbije, većine ministara, pa i šefa BIA uključujući se aktivno u rad ovog tela kao što je bio slučaj sa nedavnim nestankom novinara Stefana Cvetkovića. Prema onome što aktuelni šef države radi (i govori da radi), ujutru i pre nego što kaže dobro jutro, on je prekršio Ustav i izašao iz nadležnosti koje su mu najvišim parvnim aktom propisane.\nPodsećanja radi - i javnosti i predsednika - Ustavom Srbije jasno je precizirano da predsednik Republike izražava državno jedinstvo države, predstavlja Republiku Srbiju u zemlji i inostranstvu, a ukazom proglašava zakone.\nU daljem tekstu su nadležnosti predsednika Srbije koje su predvidjene Ustavom Republike Srbije kojih bi i javnost, i članovi SNS i predsednik valjalo da se podsete:\n• Predsednik predlaže Narodnoj skupštini kandidata za predsednika Vlade, pošto sasluša mišljenje predstavnika izabranih izbornih lista i predlaže Narodnoj skupštini nosioce funkcija, u skladu sa Ustavom i zakonom.\n• Predsednik Srbije postavlja i opoziva ukazom ambasadore Srbije na osnovu predloga Vlade, prima akreditivna i opozivna pisma stranih diplomatskih predstavnika, daje pomilovanja i odlikovanja i obavlja i druge poslove određene Ustavom.\n• Predsednik Republike, u skladu sa zakonom, komanduje Vojskom i postavlja, unapređuje i razrešava oficire Vojske Srbije.\n• Predsednik Republike je dužan da najkasnije u roku od 15 dana od dana izglasavanja zakona, odnosno najkasnije u roku od sedam dana ako je zakon donet po hitnom postupku, donese ukaz o proglašenju zakona ili da zakon, uz pismeno obrazloženje, vrati Narodnoj skupštini, na ponovno odlučivanje.\n• Ako Narodna skupština odluči da ponovo glasa o zakonu koji je predsednik Republike vratio na odlučivanje, zakon se izglasava većinom od ukupnog broja poslanika. Predsednik Republike je dužan da proglasi ponovno izglasani zakon. Ako predsednik Republike ne donese ukaz o proglašenju zakona u Ustavom predviđenom roku, ukaz donosi predsednik Narodne skupštine.\n• Predsednik Republike bira se na neposrednim izborima, tajnim glasanjem, u skladu sa zakonom. Izbore za predsednika Republike raspisuje predsednik Narodne skupštine 90 dana pre isteka mandata predsednika Republike, tako da se izbori okončaju u narednih 60 dana, u skladu sa zakonom.\n• Prilikom stupanja na dužnost, predsednik Republike, pred Narodnom skupštinom polaže zakletvu koja glasi: „Zaklinjem se da ću sve svoje snage posvetiti očuvanju suverenosti i celine teritorije Republike Srbije, uključujući i Kosovo i Metohiju kao njen sastavni deo, kao i ostvarivanju ljudskih i manjinskih prava i sloboda, poštovanju i odbrani Ustava i zakona, očuvanju mira i blagostanja svih građana Republike Srbije i da ću savesno i odgovorno ispunjavati sve svoje dužnosti“.\n• Predsednik Republike ne može obavljati drugu javnu funkciju ili profesionalnu delatnost.\n• Mandat predsednika Republike traje pet godina i počinje da teče od dana polaganja zakletve pred Narodnom skupštinom.\n• Ako mandat predsednika Republike ističe za vreme ratnog ili vanrednog stanja, produžava se, tako da traje do isteka tri meseca od dana prestanka ratnog, odnosno vanrednog stanja.\n• Niko ne može više od dva puta da bude biran za predsednika Republike.\n• Mandat predsednika Republike prestaje istekom vremena na koje je izabran, ostavkom ili razrešenjem.\n• Predsednik Republike podnosi ostavku predsedniku Narodne skupštine.\n• Kad predsednik Srbije podnese ostavku, on o tome obaveštava javnost i predsednika Narodne skupštine. Danom podnošenja ostavke, predsedniku Republike prestaje mandat.\n• Predsednik Republike razrešava se zbog povrede Ustava, odlukom Narodne skupštine, glasovima najmanje dve trećine narodnih poslanika.\n• Postupak za razrešenje može da pokrene Narodna skupština, na predlog najmanje jedne trećine narodnih poslanika.\n• Ustavni sud je dužan da po pokrenutom postupku za razrešenje, najkasnije u roku od 45 dana, odluči o postojanju povrede Ustava.\n• Predsednik Republike uživa imunitet kao narodni poslanik. O imunitetu predsednika Republike odlučuje Narodna skupština.\n• Kada je predsednik Republike sprečen da obavlja dužnost ili mu mandat prestane pre isteka vremena na koje je biran, zamenjuje ga predsednik Narodne skupštine.\n• Predsednik Narodne skupštine može da zamenjuje predsednika Republike najduže tri meseca.\n• Izbore za predsednika Republike predsednik Narodne Skupštine je obavezan da raspiše tako da se održe najkasnije tri meseca od nastanka sprečenosti predsednika Republike odnosno prestanka mandata na koji je biran.\nSada kada ste pročitali ovo, razmislite – da li se aktuelni predsednik države pridržava ovih ustavnih obaveza ili ne. Iako se Ustavom obavezao da Kosovo i Metohiju brani kao deo Srbije, kada ste poslednji put čuli predsednika i njemu bliske da kažu da je KiM „sastavni deo Srbije“ – kako stoji u Ustavu – i da oko toga nema pregovora? Njegovo je pravo da se sa ovim ne slaže ako u to ne veruje, ali onda neka podnese ostavku i kandiduje se na platofrmi promene ustava, a ne da sa pozicije predsednika urušava isti usav nad kojim je podneo zakletvu.\nDalje, da li je ispravno da predsednik države preko BIA-e defakto vodi istragu u vezi sa nestankom novinara? Da li možete da zamislite predsednika Vučića da ga u parlamentu rešetaju ne samo opozicioni, već i poslanici SNS koji možda ne misle o svemu apsolutno isto kao i on? Da li Dačić zaista ide kod Ane Brnabić ukoliko postoji neki problem u vladi (uostalom, da to nije tako ne bi isplivalo da je Brbabićeva nedavno ponudila ostavku)? Gde u ustavu stoji da predsednik uređuje ekonomsku politiku zemlje, bavi se BDP-om,ili pregovorima sa MMF (što je u nadležnosti vlade)..?\nKljučna razlika između stabilnih i razvijenih zemalja i onih koje to nisu ogleda se u institucijama. U razvijenim zemljama institucije postoje i opstaju nezavisno od toga ko je na vlasti. Zemlje u kojima jedan čovek ili grupa oko njega pretenduju da zamene institucije, čak i činili to iz najboljih namera, ne samo da nisu demokratske već nisu ni stabilne niti mogu da računaju na ozbiljan napredak, ma kakvi da su kratkoročni ekonomski rezultati.


PTT Muzej - Vest detaljnije\n5. jun 2015. godine\n„Poštanski satić” za najmlađe u PTT muzeju\nU subotu, 6. juna, u PTT muzeju će od 12 do 13 časova biti organizovana radionica „Poštanski satić”, namenjena deci predškolskog i nižeg školskog uzrasta, od tri do deset godina.\nMališani će najpre, uz prilagođeno stručno vođenje, moći da pogledaju novu tematsku izložbu „175 godina srpske pošte”, u kojoj su predstavljeni bitni događaji u razvoju našeg poštanskog, telegrafskog i telefonskog saobraćaja i ličnosti koje su razvoju srpske pošte dale značajan doprinos.\nU okviru zadatka „Napiši i pošalji pismo voljenima”, deca će crtati i picati na zadatu temu, a pisma će, uz pomoć roditelja i kustosa, pravilno adresovati, na njih zalepiti poštanske marke i ubaciti u poštanski kovčežić.\nNajmlađi posetioci će zatim moći da se fotografišu i dobiju originalne poštanske razglednice na kojima će biti poštanska marka sa njihovim likom, a u mini poštanskoj kancelariji upoznaće se sa pečatima, telefonima, upijačima za papir, vagicom za merenje pisama i priborom za pisanje.\n„Poštanski satić” biće završen uz deljenje poklona za uspomenu.\nUlazak u PTT muzej je besplatan.\n©2009-2018 Javno preduzeće „Pošta Srbije”\nZa optimalni pregled sadržaja sajta preporučujemo: Internet Explorer v8, Mozilla Firefox i Google Chrome


Vozači oprez: Usporen saobraćaj zbog snijega i poledice\nFoto: Print Screen/Youtube | Vozači oprez: Usporen saobraćaj zbog snijega i poledice\nN.N. 24.01.2022 07:34\nBANJALUKA - Na većini puteva u Republici Srpskoj i Federaciji BiH saobraćaj se jutros odvija usporeno zbog zasnježenih kolovoza i poledice.\nVozači se upozoravaju na moguće odrone na dionicama koje prolaze kroz usjeke i pored kamenih kosina i savjetuje se da voze maksimalno oprezno, te da na put ne kreću bez obavezne zimske opreme, saopšteno je iz Auto-moto saveza Republike Srpske.\nZbog radova u tunelu "Ugar", na dionici magistralnog puta Crna Rijeka - granica Republike Srpske/FBiH (Ugar) izmijenjen je režim u odvijanju saobraćaja, kao i na dionici Banjaluka - Stari Majdan dva.\nZbog radova na dionici regionalnog puta Šipovo - granica Republike Srpske/FBiH (Novo Selo), izmijenjen je režim vožnje i postavljena je privremena signalizacija koja reguliše saobraćaj.\nNa putevima granica FBiH/Republike Srpske Banj Brdo - granični prelaz Rača, granica FBiH/Republike Srpske /Stanić Rijeka/ - granica Republike Srpske/FBiH (Karuše), granični prelaz Vardište - granica Republike Srpske/FBiH (Goražde) i granica FBiH/Republike Srpske (Ustikolina) - Gacko kretaće se prevoz vangabaritnog tereta.\nNa području FBiH zbog radova u tunelu "Crnaja" na putu Konjic - Jablanica tokom dana saobraćaj se odvija naizmjenično jednom trakom, dok se u noćnim časovima, od 23.30 do 4.30, saobraćaj obustavlja.


Prag: Deklaracija o pristupanju Zapadnog Balkana na putu ka EU\nFoto: Tanjug | Prag: Deklaracija o pristupanju Zapadnog Balkana na putu ka EU\nTanjug 12.09.2019 14:53\nPRAG - Premijeri zemalja Višegradske grupe tokom današnjeg sastanka sa predsednicima vlada zemalja Zapadnog Balkana usvojili su Deklaraciju o nedvosmislenoj podršci pristupanju zemalja tog regiona u Evropsku uniju, prenosi MIA.\nOni su u deklaraciji izrazili uvjerenje da ujedinjenje Evrope neće biti potpuno bez pristupanja Zapadnog Balkana EU.\nU tekstu deklaracije sa naglašava da je politika proširenja EU mehanizam od neprocjenljive vrijednosti za dostizanje bezbjednosti, stabilnosti i prosperiteta na Zapadnom Balkanu.\nTakođe, pozivaju se sve zainteresovane strane u EU, prije održavanja sastanka Savjeta za opšte poslove u oktobru, da očuvaju i ojačaju pozitivni impuls i energiju koja je proizašla iz reformskog procesa i da otvore pristupne pregovore sa Sjevernom Makedonijom i Albanijom.\nU deklaraciji se napominje da će to predstavljati značajan zamah za cijeli region i garancija da će EU nastaviti da ima vodeću ulogu u pozitivnoj transformaciji regiona.


Za sedam dana počinje 11. godišnja CISCO EXPO konferencija – Personal magazin\nCISCO EXPO konferencija, koja će biti održana u Beogradu 20. i 21. marta u hotelu Hyatt Regency, predstaviće nova rešenja iz oblasti umrežavanja koja imaju za cilj da pomognu kompanijama…\nCISCO EXPO konferencija, koja će biti održana u Beogradu 20. i 21. marta u hotelu Hyatt Regency, predstaviće nova rešenja iz oblasti umrežavanja koja imaju za cilj da pomognu kompanijama koje se bave virtualizacijom i računarstvom u oblaku kako bi bile konkurentnije i sposobnije i kako bi pri tome smanjile troškove svog poslovanja.\nMichael Ganser, Viši Podpredsednik kompanije će na otvaranju ovogodišnje Cisco Expo konferencije govoriti o potencijalu koji Srbija može da iskoristi u regionu i globalno, kad je reč o konkurentnosti, kao i o pojavljivanju informacionihtehnologija u budućnosti zemlje. Objasniće aktuelnu promenu informacione ekonomije u mrežnu ekonomiju i njen uticaj na društvo, poslovanje i tehnologiju. Uz demonstraciju Cisco uređaja i rešenja, kroz praktične primere i interaktivnost sa publikom, pokažaće značaj informacionih tehnologija u poslovanju i kako kompanije mogu podići svoje poslovanje na viši nivo i pružiti vrhunske usluge svojim klijentima.\nKompanija Intel je ove godine zlatni partner konferencije, dok će jedno od rešenja koje će biti predstavljeno biti nova Cisco UCS™ računarska platforma treće generacije koja u sebi sadrži Intel Xeon procesor iz E5-2600 familije i uključuje mogućnost korišćenja više servera, omogućavajući najveću gustinu i efikasnost servera na tržištu, sa do osam puta više kapacitetamemorije i četiri puta većom vrednosti I/O u poređenju sa prethodnim UCSserverima. Ova platforma omogućava do 30% niže troškove infrastrukture, 90% smanjenje vremena za puštanje u rad, 40% poboljšanje performansi aplikacija i 60% smanjenje u troškovima hlađenja i potrošnje električne energije.\nCisco UCS Manager sada dozvoljava IT administratorima da upravljaju i “blade” i “rack” serverima kao jednim zajedničkim entitetom, i proširuje domen upravljanja kako bi obuhvatio hiljade servera po data centrima širom sveta.\nSvim učesnicima konferencije Cisco će ponuditi 60 dana besplatnog probnog korišćenja Webex aplikacije za kolaboraciju.\nPartneri ovogodišnje Cisco Expo konferencije su: Intel, NetApp EMC, vmware, Atos, Asseco, Com-4T, Comtrade, Comutel, MDS, RRC, Saga, SBB Solutions i UniCredit Leasing.\nOni će predstaviti najnovije primere iz prakse i demonstrirati rešenja u izložbenom delu.\nZa sedam dana počinje 11. godišnja CISCO EXPO konferencija was last modified: March 13th, 2012 by Redakcija\nCiscoCisco ExpoCisco Expo konferencija


Kako je veštačka inteligencija postala novi službenik javne bezbednosti građana?\n7 min za čitanje 31.01.2020.\nVeštačka inteligencija može biti odlična podrška u borbi protiv kriminala i pomoći u stvaranju sigurnijih zajednica. Pod uslovom da ih nadležni adekvatno koriste, ima potencijal da umanji potrošnju resursa i da pomogne u očuvanju života građana.\nJ avna bezbednost obuhvata širok spektar državnih odgovornosti: od policijskih dužnosti, do reagovanja na prirodne katastrofe.\nPoboljšanja u ovim oblastima koja nudi veštačka inteligencija obećavaju. Na primer, veštačka inteligencija može pomoći u reagovanju na kriminalne aktivnosti, a u nekim slučajevima ih umanjiti, čak i u potpunosti eliminisati, što građanima nudi mogućnost da vode bezbednije živote; do sada se koristila za prepoznavanje slika i lica, pomagala je u upravljanju mestima zločina i detektovanju kriminalnih aktivnosti.\n„Dok se pretnje javnoj bezbednosti menjaju sve brže i brže, veštačka inteligencija vlastima pruža moć regulisanja okolnosti“\nGeneralni direktor državnog i javnog sektora za sajber bezbednost kompanije EY.\nVeštačka inteligencija može drastično ubrzati proste administrativne zadatke i pružiti najnaprednije sisteme analize koji su daleko izvan ljudskih mogućnosti. Ovo znači da će se manje traćiti vreme, manje trošiti sredstva iz budžeta, a spašavati više života. Fokus ovog teksta će biti na pet oblasti u kojima implementacija veštačke inteligencije ima neverovatan potencijal.\nSektori javne bezbednosti spremni za implementaciju veštačke inteligencije:\nVlade širom sveta počele su da koriste veštačku inteligenciju u borbi protiv kriminala. U SAD, agencije za sprovođenje zakona u gradskim vladama- uključujući Nju Orleans (New Orleans) i Los Anđeles (Los Angeles) - su sarađivale sa privatnim sektorom kako bi napravili policijske programe za predviđanje. Ovi programi, primenom podataka o pojedincima, procenjuju da li je posmatrani umešan sa već poznatim članovima kriminalnih udruženja, prikazuju dosijee i analiziraju objave na društvenim mrežama. Jedan od ovih programa bio je u stanju da na osnovu četiri kriterijuma :(strukture komšiluka, lokacije gde je počinjen zločin, broja osumnjičenih i primarnog oružja koje je korišćeno) proceni da li je neka od poznatih bandi počinila taj zločin. Pojedini developeri veštačkih inteligencija tvrde da su napravili alate koji su u stanju da procene verovatnoću da pojedinac počini nasilan akt ili postane žrtva nekog zločina.\nJoš jedna oblast koja može imati koristi od prediktivne analize je oblast nasilja. Vlada Ujedinjenog Kraljevstva trenutno razvija sistem pod nazivom NDAS (National Data Analytics Solution), ), koji će koristiti statističke podatke i veštačku inteligenciju kako bi adekvatno procenili rizik da li će pojedinac počiniti ili biti žrtva nasilnog zločina, koji će pomoći u sprovođenju intervencija.\nPored toga što veštačka inteligencija dosta pomaže u proceni verovatnoće i prevenciji kompromitovanja javne bezbednosti, pomaže i u slučajevima kada se zločin, incident ili katastrofa već desila. Južna Afrika je uspela da implementira Šop-Spoter (ShopSpotter) tehnologiju kako bi se borila protiv dva vida kriminalnih aktivnosti: krivolova divljači u nacionalnom parku Kruger i oružanog nasilja u dva okruga Kejptauna (Cape Town). Dokazi prikupljeni Šop-Spoter tehnologijom su 2018. godine omogućili su uspešno hapšenje bande koja je pucala u Kejptaunu; informacije koje je Šop-Spoter tehnologija priložila nisu bili direktan uzrok hapšenja, ali su podstakli policiju da pregleda video zapise na CCTV kamerama.\nPored pomoći pri hapšenju pre dve godine, ova tehnologija je potpomogla u petostrukom povećanju efektivnosti u konfiskovanju ilegalnih vatrenih oružja unutar dva okruga, u kojima je bila primenjena tehnologija, zahvaljujući preciznom izdavanju podataka u vezi sa aktivnostima vezanim za i korišćenje vatrenog oružja.\nMnoge tehnološke kompanije su orijentisale veštačku inteligenciju na takav način da im služi kao saradnik u borbi protiv terorizma. Vlade su znatiželjne po pitanju različitih primena veštačke inteligencije:: Ministarstvo unutrašnjih poslova Ujedinjenog Kraljevstva je prikazalo 2018. godine alat na bazi veštačke inteligencije koji je u stanju da detektuje 94% Deš (Daesh)(ISIS) propagandnog materijala sa preciznošću preko 99%. . Ovaj alat primenjuje mašinsko učenje kako bi prepoznao da li je prikazan materijal u video zapisima propagandni materijal. Uspešnom integracijom ovog alata u protokole neophodne za objavljivanje video zapisa na internetu, ekstremistima bi bio odsečen neprocenjiv kanal za regrutaciju. Nažalost, iako je Ujedinjeno Kraljevstvo uložilo velike količine resursa za razvijanje ovog alata, tehnološke kompanije i dalje odbijaju da ga implementiraju , najvećim delom zbog manjka regulativa, čime ceo projekat postaje nisko prioritetni projekat. .\nPored ovoga, veštačka inteligencija je dragocen alat koji se koristi za identifikaciju sumnjivih bankarskih aktivnosti, koje mogu biti povezane sa finansiranjem terorizma. Veštačka inteligencija može služiti i kao potpora za već postojeće sisteme namenjene transakcionom posmatranju, sa sve kompleksnijim mašinskim analiziranjem, koji prati anomalije u podacima i konstantno unapređuje svoju bazu podataka poznatih šablona malverzacije. Veštačka inteligencija je u stanju da pribavlja podatke mnogo brže ,nego tradicionalne metode revizije uz veći spektar kriterijuma.\nZbog faktora poput globalnog zagrevanja i ubrzane urbanizacije, broj prirodnih katastrofa, kao i ljudi na koje utiču, je nažalost sve veći.\nVlade širom sveta su koristile veštačku inteligenciju kao relativno jeftin, a iznenađujuće efektivan način predviđanja:\nGde će se dogoditi prirodne katastrofe\nKoji sistemi ublažavanja će najverovatnije prevremeno otkazati ili biti neuspešni\nZbog masovnog plavljenja u Indiji, njihovo tržište gubi približno 7,4 milijardi dolara (US$) godišnje.Nakon tromesečnog plavljenja 2018. godine, koje je ubilo preko 1.400 1400 ljudi , Indijska Centralna Komisija za Vodu (Central Water Commision) se udružila sa kompanijom Gugl (Google), u razvijanju sistema za upozorenje u slučaju poplava. Ovaj sistem implementira veštačku inteligenciju, geo-prostorno mapiranje, naprednu analizu voda u regionu, kako bi sistem signalizirao kada i gde će biti sledeća poplava, kako bi nadležni organi preduzeli protiv-poplavne mere na vreme. CWC i Gugl su prvom uzbunom signalizirali ljudima Pane (Pana) u septembru 2018. godine, upozoravajući da postoji mogućnost plavljenja usled velike količine padavina u tom regionu.\nU toku sportskih dešavanja, okupljanja religioznog karaktera ili protesta, mase ljudi predstavljaju izazov za službenike javne bezbednosti. Nekoliko vlada počelo saimplementirajom veštačke inteligencije kako bi umanjile rizik i neizvesnost koja dolazi sa velikim masama ljudi.\nU Japanu Ministarstvo odbrane (National Police Agency) počelo je da eksperimentiše sa primenom veštačke inteligencije u oblastima istraživanja kriminala i terorizma. . Konkretne oblasti primene veštačke inteligencije će biti: analiza zapuštenih objekata kao čudno ponašanje ljudi na velikim sportskim takmičenjima, javnim događajima i internacionalnim konferencijama. Ovaj sistem će obaveštavati službenike javne bezbednosti, koji na osnovu ovih informacija mogu da sagledaju situaciju i isplaniraju adekvatan plan delovanja. Ako se sistem bude uspešan biće korišćen 2020. godine tokom Olimpijskih igara u Tokiju.\nIndijska policija je 2019. godine, koristila veštačku inteligenciju kako bi lakše upravljala i kontrolisala mase ljudi tokom dva meseca Kumb Mela (Kumbh Mela), najvećeg religioznog događaja na svetu. Preko 1000 CCTV kamera su skupljale podatke sa festivala koje je veštačka inteligencija obrađivala i na osnovu koje je policija mogla da prati gustinu ljudi, sumnjivo ponašanje i efikasnije sprovodi saobraćaj. Veštačka inteligencija je bila korišćena i za lakšu optimizaciju sakupljanja otpada na osnovu podataka koji su dobijali od senzora na kantama i senzora koji su pratili saobraćaj. Ovi podaci su bili iskorišćeni da se izrade optimalne rute za vozila koja su sakupljala otpad. Sa preko 150 miliona posetilaca, primenom veštačke inteligencije, festival održan 2019. godine je prošao bez većeg haosa i panike.\nIako veštačka inteligencija može u mnogome doprineti razvoju društva, takođe može i narušiti prihvaćene standarde privatnosti.\nNapredak donosi i rizik\nIako primena veštačke inteligencije obećava napretke u oblasti javne bezbednosti i smanjenje troškova na državnom nivou, neophodno je da se ljudi i vlade obrazuju o potencijalnim rizicima:\nOvo je nesavršena tehnologija. Veštačka inteligencija nije savršena, što znači da velik broj potencijalnih primenljivih modela nisu dovoljno dobri da ispune standarde koji su neophodni kako bi se koristili za rukovođenje osetljivim podacima. ЈNajčešće se koristi primer iz 2018. godine, kada je Amazonov softver za prepoznavanje lice, povezao lica 28 američkih poslanika za policijske slike kriminalaca . Još jedan često pomenut primer je iz 2017. kada se u Noting Hil (Notting Hill) karnevalu pokazalo da testiran softver za prepoznavanje lica ima preciznost od svega 2%. .\nOvi primeri nam samo pokazuju da kako trenutno stoje stvari, što se tiče razvoja veštačke inteligencije, vlade i organi javne bezbednosti neće moći da naprosto upale AI i koriste podatke koje dobiju kao de fakto činjenice. Iako veštačka inteligencija može eliminisati ljude greše i pristrasnost, može i sjedinjavati greške koje se nalaze u samom programu . Mašinsko učenje može primeniti pristrasnost svojih tvoraca i kodifikovati je kroz proces asocijacije, na osnovu netačnih fundamentalnih premisa . Vlade moraju proveriti da li su algoritmi koje koriste tačni i pravični, pre nego što ih implementiraju u veštačku inteligenciju koju planiraju da koriste.\nZabrinutost građana za svoju privatnost i slobodu. Grupe koje se bave ljudskim pravima, su na svetskom nivou, izrazile svoju zabrinutost. Veštačka inteligencija potencijalno može upropastiti slobodu građana kao i njihovu slobodu, pogotovo kada je u pitanju javna bezbednost. Organizacije poput policije pa čak i avio kompanija su u stanju da prikupljaju vrlo osetljive i privatne podatke građana, a da ti pojedinci nisu ni svesni o tome . Građani na dnevnoj bazi ustupaju kontrolu nad svojim privatnim informacijama, kroz komercijalna DNK testiranja, prijave poreza i prioritetnih redova za skrining na aerodromima. Vlade mogu koristiti te informacije kako bi procenile da li je pojedinac sposoban da plati kaznu i izađe iz zatvora pre nego što suđenje uopšte počne. Te informacije se mogu koristiti i za „rangiranje“ građana, što je Kina već jednom probala, zarad procene kreditnog rezultata.\nAmerička unija građanske slobode je relativno skoro objavila zabrinjavajuće potencijalne scenarija korišćenja veštačke inteligencije. Primera radi, šerif nekog grada bi mogao dobijati spisak ljudi koji su pod uticajem supstanci, i to na dnevnoj bazi, a ceo spisak bi se formirao na osnovu zapaženih promena u hodu, govoru i ponašanju, koje bi pratile CCTV kamere .\nIako veštačka inteligencija može biti od velike pomoći za društvo, može i upropastiti trenutno javno mnjenje o standardima privatnosti i slobode.\nFaktori na koje vlade moraju da obrate pažnju\nPrimera radi, šerif nekog grada bi mogao dobijati spisak ljudi koji su pod uticajem supstanci, i to na dnevnoj bazi, a ceo spisak bi se formirao na osnovu zapaženih promena u hodu, govoru i ponašanju, koje bi pratile CCTV kamere.\nUspostavljanje zaštitnih mera zarad zaštite privatnosti i otklanjanja pristrasnostiи\nPobrinuti se da se ciljevi i zadaci primene veštačke inteligencije poklapaju sa već prihvaćenim zakonskim principimaа\nZadobijanje poverenja komunikacijom sa narodom, na aktivan i transparentan način\nU finalnu analizu koja se dobija od veštačke inteligencije, uključiti ljudski uvid i prosuđivanje\nRezultat koji bi vlade ostvarile, pridržavanjem ovim principima, bi mogli dati osnovu za efektivnije upravljanje promenom koju donosi veštačka inteligencija i uticajem na živote građana, kao i bolje čuvanje njihovih privatnih informacija.\nDa biste saznali više o tome kako AI može pomoći Vladama, potražite slične članke ili nas kontaktirajte.\nVeštačka inteligencija može biti od presudnog značaja za transformaciju oblasti bezbednosti građana, pomažući u oblastima kontrole nad narkoticima, prevencijom zločina, reagovanjem na prirodne katastrofe. Kako vlade budu dalje istraživale potencijale veštače inteligencije i njene primene, moraće da uračunaju efekat koji će imati na javnu bezbednost, privatnost građana i koliko precizno funkcioniše i eliminiše pristrasnost.


Beograd na kongresnoj berzi CONVENTA - TU Magazin\nBeograd na kongresnoj berzi CONVENTA\nBy Živka Mutlak on\t Jan 21, 2015 SRBIJA, TURIZAM, VESTI\nNe berzi Jugoistočne Evrope za kongresni turizam CONVENTA 2015. koja se 21. i 22. januara održava u Ljubljani, Turistička organizacija Beograda će predstaviti kongresnu ponudu Beograda i mogućnosti za organizaciju velikih poslovnih skupova i incentive putovanja.\nTokom CONVENTE, predstavnici TOB-a će održati unapred dogovorene sastanke u cilju što boljeg pozicioniranja Beograda kao značajne kongresne destinacije Jugoistočne Evrope za organizovanje MICE putovanja.\nKongresni biro Turističke organizacije Beograda je partner CONVENTE od osnivanja i sa Kongresno-turističkim biroom Slovenije uspešno radi na pozicioniranju i razvoju kongresne industrije regiona.\nPrema podacima ICCA, najveće asocijacije za kongresnu delatnost, Beograd se nalazi na 31. mestu u Evropi po broju održanih skupova. Na prošlogodišnjoj CONVENTI Beograd je proglašen za jednu od top 10 destinacija za održavanje kongresa i poslovnih skupova i dobitnik je priznanja: Meeting Star, certificate of Excellence, TOP 10 Meeting Destinations, prema oceni poslovnog magazina Kongres.


"Novosti": Albanci spremaju sukob Makedonije i Srbije - ebart\n"Novosti": Albanci spremaju sukob Makedonije i Srbije\nBeograd -- Srpske obaveštajne službe dobile informacije da postoji opasnost od izazivanja napetosti između Srbije i Makedonije, u koje bi bili uključeni Albanci.\nOsim njih, u taj scenario je uključen i deo vlasti u Makedoniji, saznaju "Večernje novosti".\nPlan je, prema saznanjima "Novosti", da se dobro naoružane grupe Albanaca ubace u graničnu zonu Srbije i Makedonije. Oni bi navodno trebalo da budu obučeni u uniforme naših vojnih ili policijskih jedinica.\nNjihov zadatak bi bio da na nepristupačnim delovima teritorije pređu makedonsku granicu i obave izviđanje teritorije, navodi beogradski list pozivajući se na saznanja koje su dobili od operativaca s terena.\nTi operativci su naveli da je dalje plan da se sečeka da ti "uljezi" u srpskim uniformama budu snimljeni, što bi odmah dovelo do tenzija u kojima bi Srbija bila optužena za kršenje teritorijalnog integriteta i suvereniteta Makedonije jer bi se to tumačilo kao da mi pokušavamo da organizujemo neku oružanu pobunu u Makedoniji. Dalje, plan je da se zvanični Beograd optuži i da ima pretenzije na teritoriju susedne države i da želi da pocepa teritoriju Makedonije.\nDrugi deo plana trebalo bi da se odigra preko namontirane špijunske afere, a koja bi započela "spektakularnim hapšenjem" izmišljene mreže srpskih agenata u Makedoniji. To bi podrazumevalo da se uhapse bivši pripadnici DB i BIA, koji su se penzionisali, a koji žive u Makedoniji i uglavnom su slabijeg imovinskog statusa.\nCilj je pravljenje konfuzije i tenzija koje bi se na kraju prelile i na Kosovo, tvrdi dobro obavešten izvor "Novosti". Ta saznanja naših operativaca s terena imaju i pojedini najviši državni funkcioneri Makedonije, navodi dalje list.\nOvaj scenario baca senku na nedavne izjave makedonskog premijera Zorana Zaeva koji je rekao da su u razgovoru sa predsednikom Srbije Aleksandrom Vučićem rešene sve nesuglasice dve zemlje.\nMeđutim, bezbednosne informacije ukazuju da je sve to samo privid normalizacije odnosa jer vlasti u Skoplju imaju interes da otvore novi paket optužbi na račun Srbije. Iza svega stoji albanski pritisak na novu makedonsku vladu, a lista njihovih očerkivanja dobija posebno na značaju ako se uzme u obzir da je Vučić pokrenuo unutrašnji dijalog o Kosovu.


Kako da sebi osigurate najbolji provod za doček Nove godine? - Kako Lako\nPočetna\tŽivotKorisni saveti\tKako da sebi osigurate najbolji provod za doček Nove godine?\nDragan Antić 5 decembra, 2020\nnapisao Dragan Antić 5 decembra, 2020 440 pregleda\nDoček Nove godine je veoma čarobno veče koje predstavlja idealnu priliku da u krugu najbliže porodice i prijatelja, i uz svečanost, ispratite prethodnu i sačekajte novu kalendarsku godinu.\nBudući da smo već ušli u decembar, i da se kraj kalendarske godine polako približava, tako i pitanja poput čuvenog “gde ćemo ići za doček Nove godine” postaju sve učestalija.\nMeđutim, treba imati na umu da su usled pandemije COVID-19 okolnosti znatno otežane, budući da klubovi i restorani prate rigorozne mere kada je u pitanju pružanje usluge gostima, i da će organizacija dočeka zavisiti od trenutne situacije sa virusom i mera koje su na snazi. Ipak, to ne znači da ne možete dočekati Novu godinu sa stilom, a ovaj tekst može vam poslužiti i kao vodič za neke naredne dočeke, nakon što se pandemija okonča.\nKako je reč o događaju koji nam pruža priliku da uđemo potpuno sveži u Novu godinu i omogućava da sve nedaće ostavimo za sobom, za Novu godinu se dobro provedite na mestima koja će zadovoljiti sve vaše potrebe bilo da je reč o hrani, piću ili društvu.\nBilo kako bilo, trudite se da ispoštujete sve antiepidemijske mere i da tako zaštitite i sebe i druge.\nU nastavku teksta, istražili smo umesto vas šta je sve potrebno da uradite da bi ste sebi osigurali najbolji provod za doček. Zato, nastavite da čitate da bi ste to i saznali.\nPotrudite se da svi ljudi, sa kojima želite da dočekate Novu godinu, budu prisutni\nPre nego što krenemo u potragu za mestima koja će nam omogućiti idealan provod po našoj meri, moramo se postarati da znamo tačan broj ljudi koji će ovo čarobno veče provesti sa nama.\nBudući da je period uoći dočeka Nove godine većini ljudi neradan, ovo veče pruža idealnu priliku da provedete kvalitetno vreme sa svim bliskima ljudima, a naročito sa onima čiji rasporedi prosto ne dozvoljavaju da zajedno provodite istu količinu vremena kao ranije.\nIako su mesto proslave i okruženje veoma bitni, dobar provod u većoj meri zavisi od ljudi u čijem se društvu nalazimo. Zato, bilo da se opredelite za kućnu varijantu ili izlazak u klub, kafanu, splav ili restoran, potrudite se da ovo veče provedete u društvu svojih najbližih prijatelja, naročito ako se uzme u obzir ograničenje u broju ljudi koji mogu biti okupljeni na jednom mestu.\nIzaberite mesto koje će svima odgovarati\nZa razliku od biranja ljudi sa kojima ćemo provesti doček Nove godine, biranje idealnog mesta, koje će zadovoljiti svačije potrebe, ume da bude mnogo teže.\nMesto gde ćemo provesti ovo veče je skoro podjednako važno kao i sa kim ćemo je provesti. Kada je novogodišnja noć u pitanju, niko ne želi da se nađe na mestu gde će služiti neukusna hrana, jeftino piće uz pratnju loše muzike.\nZato, kako bi sebi i svojim prijateljima osigurali najbolji provod za doček Nove godine, izaberite mesto u skladu sa svačijim preferenciijama.\nBilo da se opredelite za izlazak u neki od gradskih klubova, za tradicionalni oblizak kafana ili za mirno veče u krugu prijatelja, potrudite se da mesto koje izaberete za doček Nove godine pruža po nešto za svakoga ko se nađe u vašem društvu.\nDetaljno isplanirajte svoj novogodišnji autfit\nUčinite novogodišnje veče još čarobnijim tako što ćete detaljno isplanirati svoj novogodišnji autfit, a on će se, zauzvrat, postarati da se osećate samopouzdano i atraktivno.\nDoček Nove godine je događaj gde će se svi ljudi koji se budu nalazili na javnim mestima, potruditi da izgledaju što lepše. Tako, novogodišnje veče, ujedno predstavlja i idealnu priliku da pustite mašti na volju, kada je moda u pitanju, i da svima pokažete da ste osoba od stila.\nUkoliko odlučite da Novu godinu sačekate u nekom od gradskih klubova, kafana ili pak, na svečanom događaj u nekom od luksuznih hotela, koja god da je vrsta događaja, potrudite se da vas vaša odevna kombinacija tokom novogodišnje večeri prikaže u najboljem svjetlu.\nNa kraju dana, izbor je samo vaš, bilo da ćete 1. januar dočekati pod svetlima kluba, na gradskom trgu, u vikendici ili kod kuće, želimo vam da se na lep način oprostite od prethodne godine i da spremno i odlučno kročite u novu, za koju se čitavo čovečanstvo nada da će biti bolja nego prethodna.\nNadamo se da smo vam, ovim tekstom skrenuli pažnju na neke od stvari koje je potrebno da uradite kako biste sebi obezbedili najbolji provod za doček Nove godine, i da ćete ovaj praznik provesti u krugu vaših najdražih ljudi.


A. J. 9. decembra 2019. 12:11\n„Preporuka komiteta za poštovanje pravila organizacije bila je jednoglasno usvojena“, navodi se u saopštenju WADA.\nRusija će uprkos zabrani, moći da učetsvuje na Evropskom prvenstvu 2020 u fudbalu, na kojem je jedan od domaćina gradova Sankt Peterburg, jer UEFA nije smatrana „organizatorom najvećih takmičenja“ na koju bi se ova zabrana odnosila.\n„Želeli sam da uvedemo sankcije koje ne mogu da se koje ne mogu da se ublaže. To dugujemo „čistim“ sportistima, zato su sankcije su morale da budu najjače moguce“, izjavila je Linda Heleland, potpredsednica WADA.\nIzvršni komitet WADA je uveo četvorogodišnju zabranu učestvovanja na međunarodnim svetskim događajima rukovodstvu Olimpijskog i Paraolimpijskog komiteta Rusije.


Igračima koji se SPREMAJU na ŠTRAJK GLAĐU FK „BORAC“ ISPLATIO 1,4 MILIONA EVRA - PressLider.rs\n5. juna 2020. 5. juna 2020. Duško Radišič\t0 Comments\nČačak – Povodom najnovijih dešavanja i najave protesta bivših fudbalera FK Borac Čačak, a zarad istinitog izveštavanja i upoznavanja javnosti o aktuelnim problemima igračka legenda i do prošle godine predsednik Skupštine FK Borac Predrag Kulašević iznosi sledeće činjenice.\nFK Borac Čačak je u svojoj dugoj istoriji imao periode uspona i padova. Trenutna situacija vezana za potraživanje pojedinih igrača koji su nosili dres Borca zaista iziskuje određena pojašnjenja. Dugovanja na koja se pozivaju nekadašnji igrači Borca su nastala u periodu kada su klubom rukovodile različite garniture rukovodstava. Pre tačno godinu dana, tada aktuelno rukovodstvo FK Borac Čačak je pokušalo da iznađe rešenje problema, bez obzira što je veći deo dugovanja prema igračima koji najavljuju protest nastao u nekim ranijim vremenima. Želeći da rešavaju probleme i stave klub u normalno funkcionisanje kako prema poveriocima, tako i prema dobavljačima, ponuđeno je rešenje isplata dela dugovanja igračima. Svim igračima je ponuđeno da im se isplati polovina duga uz opraštanje preostalog dela čime bi se stvar pokrenula sa mrtve tačke. Samo mali broj igrača je prihvatio ponuđenu opciju iako je to model koji su primenili mnogi klubovi i čime bi na neki način bilo nađeno kompromisno rešenje i bile zadovoljene obe strane. Ostali igrači su odbili ponudu da im se isplati polovina duga, što je u velikoj meri i prouzrokovalo veoma bolnu i tešku odluku da FK Borac Čačak posle 93 godine postojanja prestane da se takmiči.\nNažalost, stiče se utisak da u svemu tome ima i pokušaja politizacije od strane određenih interesnih grupa. Sumnjamo da su upravo iz tih grupacija, ili je možda reč samo o pojedincima, vršeni pritisci na fudbalere da ne pristanu na dogovor koji bi bio blagotvoran i za jednu i za drugu stranu. Ovako, svi su na gubitku. I fudbalska javnost u Čačku, jer je zvanično prestao da postoji jedan od najprepoznatljivijih brendova grada, ali i igrači koji su ostali bez svog novca zbog toga što su iscrpljene sve pravne mogućnosti da im on bude isplaćen.\nFK Borac Čačak je u svojoj dugogodišnjoj istoriji iznedrio mnoge fudbalske asove. Na listi igrača koji najavljuju protest su pojedini koje su upravo igre u crveno belom dresu Borca lansirale u fudbalsku elitu. Imalo je i u nekim davnim vremenima igrača koji zbog situacije u klubu nisu bili izmireni do kraja, ali su sa ponosom nosili dres Borca, a kada su ga zamenili sa nekim drugim uvek isticali ovaj klub. Ne želeći da upiremo prstom u bilo koga smatramo da je najavljeni štrajk bivših igrača Borca, a posebno jedna vrsta ultimatuma prema rukovodstvu grada potpuno neprimerena i bez pokrića. Igrači nisu prihvatili ponudu tadašnjeg rukovodstva kluba koja je jedina bila realna i ostvariva uz velike napore da sam klub opstane i nastavi sa funkcionisanjem.\nSad, da li su baš svi oni svojim igrama i ponašanjem zaslužili novac koji potražuju, veliko je pitanje. Navešćemo samo da je igračima koji su na spisku onih koji navodno imaju nameru da stupe u štrajk glađu ukupno isplaćeno 1,4 miliona evra (i slovima, milion i četiristotine hiljada evra!!!).\nSmatramo da javnost u Čačku mora da bude upoznata i sa tim podatkom.\nNa kraju upućujemo apel svima da se smire strasti i stavi tačka na ovaj slučaj.\n← Budući Disovi poetski naslednici – rezultati konkursa za učeničke radove\nČačanska košarkašica Sofija Todorović među najboljim kadetkinjama Srbije →